سیاسەتی نیوزیلەندا بۆ بەرەنگاربوونەوەی توندڕەوی\n01/04/2019 889 جار خوێندراوه‌ته‌وه\nمامەڵەی نیوزیلەندا لەگەڵ ڕووداوەكەی كرایست تشیرش، خاڵی وەرچەرخان بوو لە مامەڵەكردنی ڕۆژئاوا لەگەڵ تاوانەكانی تیرۆری دژ بە موسوڵمانان. هەرچەندە كۆمەڵگای ڕۆژئاوا كە دەستی بە ڕۆشنبیری ئازادی و بەها یبراڵییەكانەوە گرتووە، دوودڵی نەكردووە لە شەرمەزاركردنی تاوانەكانی تیرۆر، كە لە ڕووی هزرییەوە لەسەر ئیسلامی تیرۆرست حسابە، بەڵام لە زۆر كاتدا خاوخلیچ و خەمساردبوون دژ بەو كردە تیرۆریانە كە دژ بە موسوڵمانان دەكرێن. لەمەیاندا نیوزیلەندا لە یەكەم ساتەوەختەوە لەوان جیاواز بوو بۆ مامەڵكردن لەگەڵ پرسی تیرۆردا، بۆیە خێرا حكومەتی نیوزیلەندی چەند ڕێوشوێنێكی هاوخەمی و هاوسۆزی لە بەرژەوەندی قوربانییەكان گرتەبەر و چەند پێشدەستییەكیشی خستنەڕوو بۆ دووبارە نەبوونەوەی ئەو كردانە لە ئایندەدا، هەڵوێستی سیاسییەكانی نیوزیلەنداش زۆر لە نەتەوەییەكان جیاوازتر نەبوو لەم ڕووەوە، ئەمەش دەكرێت بەر بە هەوڵەكانی هەندێك لە لایەنە توندڕەووەكان بگرێت كە ئەم كردەیە وەك پاساو بەكاربینن بۆ ئەنجامدانی كردەیی تۆڵەكردنەوە و سەرهەڵدانی شەپۆلێكی توندوتیژی دیكە لە ووڵاتدا.\nمامەڵەی حكومەتی نیوزیلەندا بە سەرۆكایەتی جاسیندا ئەردێرن بەرامبەر كردە تیرۆریەكەی مزگەوتی نور و مزگەوتی لینوود ی شاری كرایست تشریش جیاواز بوو. لە كاتێكدا میدیاكانی ڕۆژئاوا بە زاراوەی وەك (( چەكدار، هێرشبەر)) وەسفی ئەنجامدەری كردە تیرۆرستییەكەیان دەكرد، ئەردیرن بە كارێكی تیرۆرستی وەسفی كرد. لێرەدا باسی ئەو ڕێوشوێن سیاسەتانە دەكەین كە حكومەتی نیوزیلەندی لەم تەنگژەیەدا گرتنیەبەر.\nیەكەم – پێكهێنانی لیژنەیەكی لێكۆڵینەوەی شانشینی: سەرۆك وەزیری نیوزیلەندا فرمانی پێكهینانی ئەو لیژنەیەی دەركرد بۆ لێكۆڵینەوە لە ووردەكارییەكانی ئەو ڕووداوە و گرنگی زۆریشی پێدا، چونكە هەر لە سەرەتاوە كاری لەسەر ئاشكراكردنی ووردەكارییەكانی ئەو رووداوە كرد، بۆ گەیشتن بە لێكدانەوەی ڕاست و دروستی گرفتەكە، بە تایبەتیش كە نیوزیلەندا ووڵاتێكی بێوەیی و ئارامە، بڕیاری دروستكردنی لیژنەكە ووڵامێكی گونجاو بوو دژ بەو كردە تیرۆرستییە، چونكە لیژنە شانشینییەكان بۆ لێكۆڵینەوەی پرسە گەورە و گرنگە گشتییەكان دەكەونەكار و لە كاركردنیشیاندا تەواو سەربەخۆن.\nدووەم – زەقكردنەوەی سیمبولە ئیسلامییەكان: حكومەتەكەی ئەردیرن هەر لە سەرەتای كردە تیرۆرستییەكەوە ستراتیژیەتی لێكنزیككردنەوەی نێوان موسوڵمان و كۆمەڵگای نیوزیلەندی گرتەبەر، ئەمەش لە ڕێگەی شێوازە جۆراوجۆرەكانی هاوخەمی بۆیان. بۆ ئەم مەبەستەش بانگدان و نوێژی هەینی لە سكرینی تەلەفزیۆنە حكومی و تایبەتەكانەوە پەخشكران.\nهەر بۆ ئەم مەبەستە ئەردیرن پیشەوایەتی 5 هەزار كەسی كرد بۆ هاوخەمی دەربڕین بۆ كەمینە موسوڵمانەكەی ووڵاتەكەی، لە نزیك مزگەوتی نوریش بۆ ماوەی دوو خولەك بۆ گیانی قوربانییەكان وەستان، ئینجا ووتارێكی ئاراستەی ڕەوەندی موسوڵمانی ووڵاتەكەی كرد و ووتی: (( نیوزیلەندا هاوخەمتان، ئێمە یەكین))، زمان و كەلتوری عەرە‌بی و ئیسلامیشی بەكارهێنان لە دەربڕینی هاوخەمی بۆ قوربانییە موسوڵمانەكانی ووڵاتەكەی و كەسوكاریان، پشتیشی بەو فەرموودانە بەست كە هانی بەزەیی و هاوسۆزی نێوان خەڵك دەدەن.\nلەچكی پۆشی و بە دوای ئەویشدا ژنەپۆلیس و بێژەری كەناڵە ئاسمانییە نیوزیلەندیەكانیش هەمان كاریان كرد، بگرە هەتا هاووڵاتیانی سەر شەقامیش هەمان شتیان كرد، لە ووتارەكەشیدا ئەردێرن زمانی كۆمەڵی بەكارهێنا ((ووشەی ئێمە)) بۆ برەودان بە یەكیەتی و هاریكاری نێو كۆمەڵگای نیوزیلەندا. حكومەت ئەركی دارایی ماتەمگێڕی و پرسەی قوربانیانی گرتەئەستۆ بە گەشتكردنی كەس و كاری قوربانیانیشەوە بۆ نیوزیلەندا بۆ بەشداری لە پرسە و ماتەمگێڕیەكە، وە گرتنەئەستۆی خەرجی گواستنەوەی تەرمی قوربانیان بۆ ووڵاتەكانیان ئەگەر كەس و كاریان ئارەزووی ئەوە بكەن.\nسێیەم – هەمواركردنەوەی یاسای چەكهەڵگرتن: سەرباری بەهێزی لۆیی كۆمپانیاكانی چەكی نیوزیلەندی، بەڵام ئەردیرن ڕایگەیاند كە لە پێناو دەستەبەركردنی ئارامی و ئاسایشی كۆمەڵگا، یاساكانی چەكهەڵگرتن دەگۆڕێت. بۆیە یەكسەر بڕیاری قەدەغەكردنی فرۆشتنی چەكی هێرشبەری و نیوە ئامێری سەربازی دەركرد كە تیرۆرستەكە هێرشی پێ كردبۆ سەر دوو مزگەوتەكە. واش چاوەڕوان دەكرێت یاسای تازەی تایبەت بە چەكە تاكییەكان دەربكرێت.\nچوارەم – بەرەنگاربوونەوەی ڕاستڕەووی توندڕەوو: لەو كاتەی میدیا و سیاسییە ڕۆژئاواییەكانی بە وەسفكردنی تاوانەكەوە خەریك بوون، ئەردیرن ئایدیۆلۆجیای نەتەوەپەرستی و ئەفسانەی باڵادەستی نەژادی سپی پیستی شەرمەزار كردن، بە توندیش ئەوەی ڕەتكردەوە كە توندوتیژی ببەستێتەوە بە كۆچكردنی موسوڵمانانەوە كە پەرلەمانتارێكی ئوستوڕاڵی بانگەشەی بۆ دەكرد، ووتیشی كۆششی بەستنەوەی ئەم دوو چەمكە بەیەكەوە مایەی شەرمەزاریە، داوای دەستپێكردنی هەڵمەتێكی جیهانیشی كرد بۆ لەڕەگەوە هەڵكێشانی هزری راستڕەووە توندڕەووەكان، داواشیكرد ڕەگەزپەرستی وەك تاوانێكی جیهانی تەماشا بكرێت، باوەڕبوونی كۆمەڵگای نیوزیلەندیشی بە فرەیی دووپات كردەوە.\nكۆمەڵگای نیوزیلەندی ئامادەباشی گەورەی خۆی نیشاندا بۆ هاریكاری و پشتیوانی كەمینە موسوڵمانەكەی ووڵاتەكەی، ئەمەش لەوەدا ڕەنگیدایەوە كە زۆر كەس ئارەزوومەندانە دەستبەرداری چەكەكانیان بوون، كۆمەك و هاریكاریان بۆ قوربنیان و كەسوكاریان كۆكردەوە، بە هەموو شێوەیەك بەرەنگاری ((ئیسلاوفۆبیا) بوونەوە وەك: پەخشكردنی بانگدان، بەكارهێنانی زمانی عەرەبی، پۆشینی لەچك لە سەر كەناڵەكانی ڕاگەیاند و شوێنە گشتییەكان، دەكرێت هەنگاوەكان لەم خاڵانەدا كورت بكەینەوە:\nیەكەم – دەستبەرداربوون لە چەك: هەر چەند یاسی ڕێكخستنی هەڵگرتنی چەك دەرنەچووە، بەڵام زۆرێك لە نیوزیلەندییەكان دەستپێشخەرییان كرد بە دەستهەڵگرتنی ئارەزوومەندانە لە چەكەكانیان،ئەمەش كۆپییەكی تەواو جیاوازە لە ووتاری دژە موسوڵمان و كۆچبەران كە لەم دواییانەدا لە ئەوروپا و وویلایەتە یەكگرتووەكانی ئەمریكا بڵاوبۆتەوە. ئەم چەشنە لێبووردەییە لە نیوزیلەندا لە ئاستێكدا بەرزدا لە نێو كۆمەڵگا و حكومەت و پارتە سیاسییەكان بە ئۆپۆزسیۆنیشەوە دەركەوت.\nدووەم – هاوخەمی بۆ ڕەوەندی موسوڵمان: چەشنەكانی دژ ئیسلاموفۆبیا بەشێوەی جۆراوجۆر لە كۆمەڵگای نیوزیلەندادا دەركەوتن بۆ دەربڕینی هاوخەمی بۆ موسوڵمانانی ووڵاتەكەیان. ئەم دیاردەیە لە كۆمەڵگا رۆژئاواییەكان بوونی نییە، وەك گردبوونەوەی هەزارەها نیوزیلەندی لە دەوروبەر و ناو مزگەوتەكان بۆ ئاشنابوون بە ڕۆشنبیری ئیسلامی و هاوخەمی بۆ موسوڵمانان. پەخشكردنی بانگدان لە میدیاكان، چاپكردنی ووشەی ((ئیسلام)) بە زمانی عەرەبی لەسەر ڕووپەڕی یەكەمی ڕۆژنامەی The Press ی نیوزیلەندی، لەژێریشەوە ناوی قوربانییەكان نووسرابوون، دڵنەواییكردنی موسوڵمانی نیوزیلەندی، دیاردەیەكی داهێنراوبوون بۆ هاوخەمی قوربانی و كەسوكاریان. ژمارەیەكی زۆری ژنانی نیوزیلەندیش لاسایی سەرۆك وەزیرانیان كردەوە لە پۆشینی لەچك لە شوێنە گشتییەكان و لەسەر میدیا بینراوەكان.\nسێیەم – زۆرینەی سیاسییە نیوزیلەندییەكان بە هەموو ئاراستە جیاوازەكانەوە دژ بەو كردەوە تیرۆرستییە وەستانەوە، ئۆپۆزسیۆنیش شاندیكی ناردە شاری كرایست تشیرش بۆ سەرەخۆشیكردن لە كەسوكاری قوربانیان و دەربرینی هاوخەمی بۆیان. دوای ئەم ڕووداوەهەڵوێستی پارتە ئۆپۆزسیۆنەكان سەبارەت بە چەكهەڵگرتن گۆڕانی بەسەرداهات، سەركردەی پارتە سیاسییە ئۆپۆزسیۆنەكان بە ئاشكرا ڕایانگەیاند كە ئەو كردە تیرۆرستییانە بۆ هەتا هەتایە ووڵاتیان گۆڕی.\nچوارەم – هەڵمەتەكانی كۆكردنەوەی كۆمەك: نیوزیلەندییەكان زۆر پێشدەستیان بۆ كۆكردنەوەی كۆمەك بۆ ڕزگاربووان و كەسوكاریان خستەڕوو. ڕێكخراوە ناحكومییەكانی نیوزیلەندا ئەو كۆمەكانەیان كۆكردنەوه كە بە 10 ملیار دۆلاری ئەمریكی مەزەندە دەكرێن.\nوەستاندنی بازنەی توندڕەووی\nڕووداوەكەی كرایست تشیرش دژەووتاری دژ بە ڕقلێبونەوەی زەقكردەوە لەو كاتەی كە ڕەووتی ڕاستڕەووی توندڕەوو لە ئەوروپا و ئەمریكا لە هەڵكشاندایە، مامەڵەی ئەردیرن لەگەڵ كوشتارگەكە فشاری خستەسەر حكومەتە ڕۆژئاواییە توندڕەووەكان. بۆ نممونە كردە تیرۆرییەكە فشاری سیاسی و جەماوەری لەسەر ئیدارەكەی تڕەمپ زیاد كرد لە چۆنیەتی مامەڵەكردنی لەگەڵ كەمینەكان و كۆچبەران. واشی لە ئیدارەی ئەمریكا كرد سنورێك دابنێت بۆ بڵاوبوونەوەی چەك لە ترسی دووبارەبوونەوەی كردەیەكی هاوشێوەی لەم جۆرە.\nشڕۆڤەكاران پێیان وایە لە ماوەی داهاتوودا، چالاكییەكانی ڕاستڕەووی توندڕەوو لە ئەوروپا خامۆش دەبن، دوای ئەوەی وا چاوەڕوان دەكرا لە نیوزیلەندا و كۆمەڵگا ڕۆژئاواییەكان زنجیرە ڕووداوێك دژ بە موسوڵمانان سەرهەڵدەن، بەڵام مامەڵەی تۆكمە و توندی حكومەتەكەی ئەردیرن لەگەڵ ڕووداوەكە بۆ ماوەیەكی زۆر ئەو ڕەووتە دەوەستێنن.\nلە كۆتایدا هەڵوێستەكەی سەرۆك وە‌زیری نیوزیلەندا ڕەنگدانەوەی باوەڕی تەواو بوو بە بنەمایی فرەیی لە كۆمەڵگای نیوزیلەندیدا، وە ڕەتكردنەوەی توندڕووی بە هەموو شێوەكانییەوە، سەركەوتوو بوو لە كۆتوبەندكردنی شەپۆلی ڕقلێبوونەوە لە ناو كۆمەڵگای نیوزیلەندیدا، ڕێگەشی لە ڕێكخراوە تیرۆرستییەكانی وەك ((داعش و قاعیدە)) گرت كە ڕووداوەكە بقۆزنەوە و ڕەوەندی موسوڵمانی نیوزیلەندی وەك ستەملێكراو بخەنەڕوو.


یەکەم ڕووبەڕووبوونەوەی دیموکراتەکان بۆ سەرۆکایەتی ئەمەریکا\nی مانگی ده ١٤, ٢٠١٥\nپـێنج کەسایەتی ناوداری دیموکراتەکان کە هەر یەکەیان خوازیارە ببێتە کاندیدی پارتەکەی بۆ هەڵبژاردنەکانی سەرۆکایەتی ئەمەریکای سـاڵی 2016 ، شەوی سێشەممە یەکەم ڕووبەڕووبوونەوەی خۆیان لە شاری لاس ڤێگاسی ویلایەتی نیڤادا ئەنجام دا و کەناڵی تەلەفیزیۆنی CNN ڕاستەوخۆ پەخشی کرد.\nکەسایەتیـیەکان بریتی بوون لە هێلەری کلنتن وەزیری پـێشووی دەرەوە و بێرنی ساندەرس سیناتۆر لەسەر ویلایەتی ڤێرمۆنت و مارتن ئۆماڵی فەرمانڕەوای پـێشووی ویلایەتی مێریلاند و لینکن چەیفی فەرمانڕەوای ڕۆد ئایلەند و جێم وێب سیناتۆری پـێشوو لەسەر ویلایەتی ڤێرجینیا.\nلە ڕووبەڕووبوونەوەکەدا کۆمەڵێـک بابەتی ناوخۆ و دەرەوە قسەیان لەسەر کران، لەوانە مەسەلەی ڕەخنەگرتن لە هێلەری کلنتن لەوەی کە ئەو کاتەی وەزیری دەرەوە بوو ئیمەیڵی تایبەتی خۆی بەکارهێناوە لە کارەکەیدا. بێرنی ساندەرس داکۆکی لە هێلەری کرد و گوتی" من پێم وایە خانم کلنتن ڕاست دەکات کە خەڵکی ئەمەریکا لە باسکردنی ئەم مەسەلەیە بێزاربوون، ئیدی بەسە کۆتایی بەم بابەتە بهێنن و با قسە بکەین لەسەر بابەتە ڕاستەقینەکانی ڕووبەڕووی ئەمەریکا دەبنەوە."\nبەڵام لەسەر مەسەلەی ئەوەی ئەمەریکا چی بکات لە بارەی سوریا لە پاش دەستێوەردانی ڕووسیا زۆر ناکۆک بوون.\nهێلەری پـشـتیوانی لە دامەزراندنی ناوچەیەکی پارێزراوی کرد لە سوریا تاوەکو خەڵکی ئەو وڵاتەی تیایدا پارێزراو بێت و ڕێگە لە کۆچکردنی زیاتر بگرێت. پاشان گوتی " پـێم وایە زۆر گرنگە بۆ ئەمەریکا بە باشی بۆ پـوتنی ڕوون بکاتەوە کە جێی قبوڵ نیـیە ئەو لە سوریا بێت و لە بری ئەسەد خەڵک بۆردومان بکات."\nبەڵام بێرنی ساندەرس شەڕی ناو سوریای بە ئاڵۆز ناودێرکرد کە چەندان لایەن تیایدا بەشدارن، گوتی شارەزایی سیاسی خۆی بەکاردەهێنێت بۆ ڕێگەگرتن لە ڕوودانی بێ سەروبەری لەو وڵاتەدا ، بەڵام گوتیشی" من هەرچی پـێم بکرێت دەیکەم بۆ ئەوەی مسۆگەری بکەم ئەمەریکا ناکەوێتە ناو گۆمێـکی دیکەوە، وەکو ئەوەی لە عێراق کردمان کە گەورەترین هەڵەی سیاسەتی دەرەوە بوو لە مێژووی ئەم وڵاتەدا."\nمارتن ئۆماڵی پـێشنبیارەکەی خانم کلنتنی ڕەتکردەوە و گوتی مەترسی هەیە ئەوە ببێتە مایەی ڕووداو لە نێوان فڕۆکەکانی ئەمەریکا و ئەوانەی ڕووسیا، گوتیشی " من پەلە ناکەم لە وەلاوەنانی ئامرازی لەشکری و پـێم وایە ناوچەیەکی قەدەغە فڕین لە سوریا لەم کاتەدا شتێـکی ڕاست نیـیە و خانم کلنتن لەمەدا هەڵەیە."


مه‌ریوان له نێوان جه‌نگی یه‌که‌م و دووهه‌می جیهانیدا – History Of Kurd\nHome / بەشی مێژووی كورد / مه‌ریوان له نێوان جه‌نگی یه‌که‌م و دووهه‌می جیهانیدا\ndidar othman 2020-05-31\tبەشی مێژووی كورد, مێژووی نوێ و هاوچه‌رخی كورد لێدوان نووسین ناچالاککراوە لە مه‌ریوان له نێوان جه‌نگی یه‌که‌م و دووهه‌می جیهانیدا 446 Views\nنووسینی : ناسر کانی‌سانانی\nوه‌رگێڕانی له فارسییه‌وه: سه‌باح مه‌لا عه‌بدوڵا\nوه‌رگێڕانی له فارسییه‌وه :\nناوچه‌ی مه‌ریوان به‌شێکه له پارێزگای سنه به پانتاییه‌کی نزیکه‌و 3500 کیلۆمه‌تری دووجا، هه‌ڵکه‌وتوو له‌ڕۆژهه‌ڵاتی ئه‌م پارێزگایه‌دا و سنوورێکی هاوبه‌شی درێژی له‌گه‌ڵ کوردستانی عیراقدا هه‌یه. ئه‌م به‌شه له ئێرانی ئه‌مڕۆ به هۆی هه‌ڵکه‌وته‌ی جوگرافیاییه‌وه، به درێژایی مێژوو یه‌کێک له خاڵه ستراتیژیکه‌کان بووه.\nله مێژووی چه‌ند هه‌زار ساڵه‌ی ئه‌م سه‌رزه‌مینه‌دا زۆربه‌ی هێرشه‌کان بۆ ئێران و به‌رگرییه‌کان له ئێران له‌ڕۆژهه‌ڵاته‌وه بووه. هه‌ر بۆیه ناوچه‌ی مه‌ریوان خه‌تی پێشه‌وه و شایه‌تحاڵی پێشهات و ڕووداوگه‌لێکی بێئه‌ژمار بووه که گێڕانه‌وه‌ی هه‌رکامیان پێویستی به کتێبێکی تێروته‌سه‌ل هه‌یه. سه‌ره‌ڕای فره‌یی ئه‌وڕووداوانه، به‌داخه‌وه تاکوو ئیسته بابه‌تێکی سه‌ربه‌خۆ سه‌باره‌ت به مێژووی ئه‌م به‌شه‌ی نیشتمان نه‌نووسراوه و هۆگرانی زانیاری له‌سه‌ر ڕابردووی مه‌ریوان ده‌بێ له هه‌ڵدانه‌وه‌ی لاپه‌ڕه‌کانی هه‌ندێک کتێبی مێژووییدا ته‌نیا ئاماژه‌گه‌لێکی کورتیان ده‌ست ده‌که‌وێ. مێژووی ئه‌م به‌شه گرنگه‌ی نیشتمان ناڕوونه و جیلی لاوی ئه‌مڕۆ که تینووی زانست و زانیارییه، به گوێره‌ی پێویست له‌م باره‌یه‌وه شاره‌زاییان نیه. ئه‌م بێئاگاییه قۆناغه تازه‌کانی مێژووی ناوچه‌که‌ش له‌خۆده‌گرێ، هه‌ر بۆیه به پێویستم زانی که به‌شێک له مێژووی مه‌ریوان له بڕگه‌ی زه‌مانیی نێوان شه‌ڕی یه‌که‌می جیهانی و شه‌ڕی دووهه‌می جیهانیدا، به پێی نووسراوه‌ی دروست و متمانه‌پێکراوی کتێبگه‌لی مێژوویی و هه‌روه‌ها گێڕانه‌وه زاره‌کییه‌کانی ئه‌و به‌ساڵاچووانه‌ی که شایه‌تحاڵی ڕووداوه‌کان بوون، بگێڕمه‌وه.\nله پێشدا به‌سه‌رکردنه‌وه‌یه‌کی کورتی دۆخی ئێران له ساڵه‌کانی به‌ر له جه‌نگی یه‌که‌می جیهانی (1914-1918) “شۆڕشی مه‌شرووته‌ی ئێران” له ساڵی 1906 (واته 1284ی هه‌تاوی) و له زه‌مانی حوکمڕانیی مزه‌فه‌ره‌دین شای قاجاڕدا سه‌رکه‌وت. به‌ر له‌م شۆڕشه ئێران مه‌کۆی ده‌ستێوه‌ڕدان و ملمڵانێی وڵاته کۆلۆنیالیسته‌کانی ڕۆژاوا و به‌تایبه‌ت ئینگلیس وڕووس بوو. ئه‌م دوو وڵاته به‌ته‌مابوون له‌ڕاستای ته‌ماحه داگیرکارییه‌کانی خۆیاندا، چاره‌نووسی ئێرانیش بخه‌نه ژێر ڕکێفی خۆیانه‌وه. بۆ ئه‌م مه‌به‌سته‌ش ئه‌م دوو هێزه له ساڵی 1907 دا ئێرانیان کرد به سێ به‌شه‌وه: ناوچه‌ی ژێر ده‌سه‌ڵاتی ڕووس له باکوور، ناوچه‌ی ژێر ده‌سه‌ڵاتی ئینگلیس له باشوور و ناوچه‌ی بێلایه‌ن له ناوه‌ند. ناوچه بێلایه‌نه‌که‌ش ساڵانی دواتر خرایه سه‌ر ناوچه‌کانی ژێر ده‌سه‌ڵاتی ئه‌و دوو هێزه‌وه و به‌م پێیه‌ش هێزه چه‌کداره‌کانی ئه‌م دوو وڵاته له‌و ناوچانه‌دا که باس کران جموجووڵ و چالاکییان ده‌کرد. پاشاکانی قاجاڕ و ده‌سه‌ڵاتدارانی ئه‌و کاته‌ی ئێران هه‌ر له بیری قازانجی ماددی و تاکه‌که‌سیی خۆیاندا بوون، نه ئیراده و نه توانای ڕووبه‌ڕووبوونه‌وه و به‌رهه‌ڵستیی داگیرکارانی ڕووس و ئینگلیسیان نه‌بوو. ئه‌وان ته‌نانه‌ت هه‌وڵیشیان ده‌دا که له بوون و توانایبیانییه‌کان بۆ به‌هێزترکردنی پێگه‌ی خۆیان که‌ڵک وه‌رگرن.\nساڵی 1908 (واته 1286ی هه‌تاوی) حه‌مه‌عه‌لی شا له دوای مه‌رگی باوکی، له جێگه‌که‌یدا دانیشت و دژی مه‌شرووته ڕاوه‌ستا و به‌یارمه‌تیی ڕووس (که هێزی قه‌زاقی ئێرانی ڕێکخستبوو) مه‌جلیسی شۆرای میللی دایه به‌ر تۆپ و سیسته‌مێکی دیکتاتۆری دامه‌زراند. زۆری پێ نه‌چوو موجاهیده‌کان له فارس و ته‌ورێزه‌وه چوون بۆیارمه‌تیی هاوبیره‌کانیان و تارانیان گرت و له ساڵی 1909 دا ئه‌حمه‌د کوڕه 14 ساڵه‌که‌ی حه‌مه‌عه‌لییان له‌سه‌ر ته‌ختی شاهی دانا. زۆر ئاساییه له وه‌ها هه‌لومه‌رجێکدا حکومه‌تی ناوه‌ندی لاواز بێ و توانای ئیداره‌ی وڵاتی نه‌بێ، بۆیه حاکمانی ویلایه‌ته‌کان ته‌نیا هێمایه‌کی ڕواڵه‌تیی له ده‌وڵه‌تی ناوه‌ندی بوون و نه‌یانده‌توانی کارێکی ئه‌وتۆ بۆ به‌ڕێوه‌بردنی ناوچه‌کان بکه‌ن.\nله ده‌ورانی قاجاڕدا حوکمڕانانی خۆجێیی مه‌ریوان نیشته‌جێی “قه‌ڵای فه‌رهاد میرزا” بوون که به “دژی شاپوور” ده‌ناسرا و هه‌موو هه‌وڵیان تاڵانکردنی ماڵ و سامانی خه‌ڵک و نانه‌وه‌ی دووبه‌ره‌کی بوو له نێوان هۆز و عه‌شیره‌کاندا به مه‌به‌ستی مانه‌وه و پاراستنی خۆیان. له کتێبه مێژووییه‌کاندا ناونیشانی حاکمه‌کانی ده‌وڵه‌ت له مه‌ریوان له زه‌مانی مزه‌فه‌ره‌دین شای قاجاڕ به‌ملاه‌وه، ئاوایه: سه‌یفه‌ڵا خانی یاوه‌ر، حاجی فه‌تحولمولک، میرزا حه‌مه‌ته‌قی موعته‌مه‌د، ئه‌رفه‌عولمولک….\nله‌و ڕووداوانه‌ی کوردستان که شایانی باس بن له ساڵه‌کانی دوای مه‌شرووته تا سه‌ره‌تای جه‌نگی یه‌که‌می جیهانی، ده‌رکه‌وتنه‌وه‌ی دوباره‌ی سالارولده‌وله‌یه له‌م ده‌ڤه‌ره و داواکاریی تاج و ته‌ختی ئێران و هه‌وڵدانی ناوبراو بۆڕێکخستنی هێزی عه‌شایر بۆ شه‌ڕ له‌گه‌ڵ ده‌وڵه‌ت. شازاده ئه‌بولفه‌تح میرزا ناسراو به سالارولده‌وله کوڕی سێهه‌می مزه‌فه‌ره‌دین شای قاجاڕ له ساڵی 1905 کرایه حاکمی کوردستان.[له‌م ده‌قه‌دا مه‌به‌ست له کوردستان ناوچه‌کانی ئه‌ماره‌تی ئه‌رده‌ڵانه که دواتر ناوی پارێزگای کوردستانیان له‌سه‌ری دانا و شاری سنه‌یش ناوه‌ندی پارێزگاکه‌یه. وه‌رگێڕ] ساڵی 1908 دوورخرایه‌وه بۆ ئوروپا، به‌ڵام له ساڵی 1911دا به دزییه‌وه گه‌ڕایه‌وه‌و له ئازه‌ربایجانی ڕۆژاوا و کوردستاندا به‌دانی واده و به‌ڵێن به سه‌رۆک هۆز و عه‌شیره‌کان، ئه‌وانی بۆ شه‌ڕ له‌گه‌ڵ مه‌شرووته‌خوازه‌کاندا له ده‌وری خۆی کۆکرده‌وه. هۆزه‌کانی به‌گزاده‌ی مه‌ریوانیش له‌گه‌ڵیدا تا کرماشان چوون، به‌ڵام له کۆتاییدا له مه‌به‌ستی خراپی ناوبراو تێگه‌شتن و گه‌ڕانه‌وه بۆ مه‌ریوان. هێزه‌که‌ی سالارولده‌وله به‌ره‌و هه‌مه‌دان چوو، به‌ڵام له هێزی ناوه‌ند شکستی خوارد و هه‌ڵهات.\nسه‌قامگیربوونی مه‌شرووته له ئێراندا نه‌بووه هۆی ئه‌منیه‌ت و ئاسایش له کوردستاندا و حاکمه ده‌وڵه‌تییه‌کان به له‌سه‌ر هه‌مان ڕێبازی پێشوویان به دووبه‌ره‌کی‌نانه‌وه تێده‌کۆشان حوکمڕانیی خۆیان بڕه‌وپێبده‌ن. هاوکات له‌گه‌ڵ هه‌وڵه‌کانی ئه‌م حاکمه‌کاندا ساڵه‌کانی پێش له ده‌سپێکردنی شه‌ڕی یه‌که‌می جیهانی، چه‌ندین شه‌ڕی جۆراوجۆر له نێوان به‌گزاده‌کانی مه‌ریوان و به‌گزاده‌کانی هه‌ورامان و بانه‌دا ڕوویاندا که ته‌نیا ده‌سکه‌وتی ئه‌و شه‌ڕانه لاوازبوونی هێزی ئه‌وان بوو. ئه‌م لاوازبوونه به‌ڕاده‌یه‌ک کاریگه‌ر بوو که له‌گه‌ڵ ده‌سپێکردنی شه‌ڕی یه‌که‌می جیهانی و هێرشی ڕووس بۆ کوردستان، مه‌ریوانییه‌کان به هۆی نه‌بوونی پێداویستیی جه‌نگی و چه‌کوچۆڵی پێویست، نه‌یانتوانی به‌ره‌نگاری ڕووسه‌کان ببنه‌وه. سه‌رۆک هۆزه‌کانی مه‌ریوان له کۆبوونه‌وه‌یه‌کدا به له‌به‌رچاوگرتنی ئه‌م بابه‌ته، بڕیاریان‌دا له هه‌نگاوی یه‌که‌مدا ڕووبه‌ڕووی هێزی ڕووس نه‌بنه‌وه و ڕێگه‌یان پێبده‌ن که به مه‌ریواندا تێپه‌ڕن، ئه‌وان ده‌یانزانی که هێزه‌کانی ئیمپراتۆری عوسمانی له‌ڕێدان و به‌زوویی ده‌گه‌نه مه‌ریوان و به پێی ده‌مارگرژیی دینییانه‌وه پێیان‌خۆش‌بوو که‌له‌گه‌ڵ عوسمانییه‌کاندا هاوکاریی بکه‌ن. ئه‌مه‌ش له ساڵی 1915دا ڕوویدا و هێزه‌کانی عوسمانی گه‌یشتنه مه‌ریوان و چه‌کوچۆڵی پێویستیان دا به به‌گزاده‌کانی ناوچه و ئه‌وانیش له هاوئاهه‌نگییه‌کی ته‌واودا به پاڵپشتیی خه‌ڵک و مه‌لا و شێخ و ساداتی ناوچه‌که له هێڵی نێوان سنه_مه‌ریواندا هێرشیان‌کرده سه‌ر ڕووس و به به‌کارهێنانی تاکتیکگه‌لی شه‌ڕی چریکی، هێزی ڕووسیان به سه‌ختی شکاند و هه‌تا سنه شوێنیان‌که‌وتن. له پاش ئه‌م ڕووداوه به‌ڕێوه‌بردنی مه‌ریوان که‌وته ده‌ست به‌گزاده‌کان و له‌به‌ر ده‌ستێوه‌ڕنه‌دانی مه‌ئموورانی ده‌وڵه‌ت، شه‌ڕ و ململانێی نێوان هۆزه به‌گزاده‌کان کۆتایی هات و سه‌ره‌ڕای هه‌بوونی هه‌لومه‌رجی شه‌ڕ، ئاسایشێکی ڕێژه‌یی بۆ خه‌ڵک له‌ئارادابوو. ته‌واوبوونی شه‌ڕ وه‌کوو کۆتایی هه‌موو به‌گژیه‌کداچوونه گه‌وره‌کان، دۆخێکی ئابووریی دژواری بۆ خه‌ڵک له‌گه‌ڵ خۆی هێنا، چونکو له کاتی جه‌نگدا چالاکییه‌کانی به‌رهه‌مهێنان به نزمترین ئاست گه‌یشتبوون و تفاق و بژێوی گشتیی که‌وتبووه به‌ر شاڵاوی هێزه هێرشبه‌ره‌کان و هیچی نه‌مابووه‌وه. ساڵێک دوای شه‌ڕ واته 1919 که‌له لای خه‌ڵکی ناوچه‌که‌دا به“ساڵی گرانییه‌که” ناوبانگی ده‌رکردووه، ئه‌م کاره‌ساته ڕوویدا [هێزی ڕووس له ساڵی1336ی کۆچی واته 1918-1917 دا به کوردستاندا تێپه‌ڕین که به“ساڵی ڕووسه‌که” ناسراوه. قاتوقڕی و گرانییه‌که‌ی پاش شه‌ڕی ڕووس به‌ڕاده‌یه‌ک کارتێکردنی له‌سه‌ر ناوچه‌که هه‌بوو که‌ڕێژه‌ی حه‌شیمه‌تی 18 ملوێنیی ئێران گه‌یشت به 9 ملوێن که‌س و نیوه‌ی ڕێکیان له‌و ساڵه‌دا مردن. وه‌رگێڕ].\nله‌گه‌ڵ ته‌واوبوونی شه‌ڕی یه‌که‌می جیهانیدا گۆڕانکارییه‌کی زۆر و بنه‌ڕه‌تی له عیراقدا هاته ئاراوه که کاریگه‌ری ڕاسته‌وخۆی له‌سه‌ر مه‌ریوانیش دانا. عیراق که پێش له شه‌ڕ به‌شێک بوو له ئیمپراتۆری عوسمانی، پاش شه‌ڕ و به‌پێی په‌یمانی سایکس_پیکۆ له 1917 دا به‌ڕێوه‌بردنی درابوو به ئینگلیس و ئینگلیسیش به مه‌به‌ستی زاڵبوون و باڵاده‌ستییان به‌سه‌ریدا پڕۆژه‌گه‌لێکی جۆراوجۆریان تێدا به‌ڕێوه‌برد. ئه‌وان که له هه‌ستی نه‌ته‌وایه‌تیی کورده‌کان و بزافه‌ڕزگاریخوازانه‌کانیان تێگه‌یشتبوون، شێخ مه‌حموودی حه‌فیدیان کرد به حوکمڕانی سلێمانی. شێخ تێکۆشا به پاڵپشتیی ڕۆژاوا کوردستانێکی سه‌ربه‌خۆ بنیات‌بنێ. ئه‌م خواسته‌یه‌ی شێخ پێشوازیی گشتی لێوه‌کرا و که‌سایه‌تییه‌کانی مه‌ریوانیش له تۆمارێکدا له داخوازییه‌کانی”مه‌لیکی کوردستان” پشتیوانیی خۆیان ده‌ربڕی.\nله ناوچه‌ی مه‌ریواندا دوو که‌سایه‌تی زیاتر له هه‌موان پشتگیری شێخیان کرد، ئه‌وانیش مه‌حموود خانی دزڵی و مه‌حموودخانی کانی‌سانان بوون که له هیچ هه‌وڵێک بۆ پاڵپشتی و لایه‌نگیریی شێخ درێخییان نه‌کرد. دوای ئه‌وه‌ی که درز که‌وته نێوان شێخ و ئینگلیسه‌وه که له ئاکامدا ساڵی 1919 ده‌سبه‌سه‌رکرا؛ حاکمه‌که‌ی کوردستانی ئێران واته میرزا عه‌لی محه‌مه‌د خانی به‌نی‌ئاده‌م ناسراو به شه‌ریفولده‌وله، به هۆی پاڵپشتیی هه‌ر دوو مه‌حموود خان له شێخ مه‌حموود، ئه‌وانی گرت و ڕاده‌ستی کاربه‌ده‌ستانی ئینگلیسی کردن. هه‌ردوکیان بران بۆ به‌سره و له‌وێوه خانی دزڵی بۆ هیندستان دوورخرایه‌وه و خانی کانی‌سانانیش له به‌ندیخانه‌ی ئووچ قه‌ڵای به‌غدادا دیل کرا. چه‌ند مانگ دواتر به نێوبژیکاریی عادیله خانم هاوسه‌ری عوسمان پاشای جاف و دایکی شاعیرانی ناوداری کورد تایه‌ربه‌گ و ئه‌حمه‌د به‌گی جاف، خانی کانی‌سانان ڕاگوێزرا بۆ بنکه‌ی سه‌ربازیی ئینگلیسییه‌کان له پێنجوێن که خشڵه‌ی پێده‌وترا. عه‌شایری مه‌ریوان کاتێ به‌مه‌یان زانی شه‌وێک هێرشیان برده سه‌ر خشڵه و خانی کانی‌سانانیان ڕزگار کرد و گه‌ڕایه‌وه بۆ مه‌ریوان.\nئینگلیسییه‌کان له‌به‌رئه‌وه‌ی که له عیراقدا کێشه و گرفتی زۆریان بۆ دروست بووبوو، ناچار به گه‌ڕاندنه‌وه‌ی شێخ بوون و هه‌مدیسان حوکمڕانیی سلێمانییان پێی‌سپارده‌وه. به‌ڵام ئه‌م گه‌ڕانه‌وه‌یش نه‌بووه هۆی سه‌قامگیریی ئاسایش له ناوچه‌که و شێخ مه‌جبوور بوو سلێمانی به‌جێبهێڵێ و بڕواته ناوچه سنوورییه‌کانی ئێران و عیراق. شێخ که خه‌ڵکی مه‌ریوانی به پاڵپشتی خۆی ده‌زانی، هه‌وڵی‌دا بۆ چاره‌سه‌رکردنی کێشه‌ی نێوان ئه‌م دوو سه‌رۆک عه‌شیره گرنگانه‌ی ناوچه‌که به‌ڵام سه‌رکه‌وتوو نه‌بوو. سه‌ره‌نجام ئه‌و کێشانه بووه هۆی دروستبوونی شه‌ڕێک له‌نێوانیادا له‌به‌هاری 1923 (واته 1302ی هه‌تاوی)دا. خانی دزڵی و هێزه‌کانی له هه‌ورامان به پشتیوانی چه‌ند هۆزێکی مه‌ریوان هێرشیان کرده سه‌ر مه‌حموود خانی کانی‌سانان. سه‌ره‌ڕای ڕێژه‌ی زۆری چه‌کداره هێرشبه‌ره‌کان و که‌میی به‌رگریکاره‌کان، هه‌ورامییه‌کان و هاوپه‌یمانانیان شکستێکی سه‌ختیان خوارد و گه‌ڕانه‌وه دواوه.\nهه‌ر له‌م ساڵانه و له ئێراندا ڕه‌زاخانی میرپه‌نج به‌ڕێنوێنی ئینگلیسییه‌کان به‌و هێزه قه‌زاقه‌ی که له ژێر فه‌رمانیدا بوون، تارانی گرت و ئه‌حمه‌د شای قاجاڕ به ناچاری کردیه وه‌زیری جه‌نگی خۆی و نازناوی سه‌رداری سپای پێدا. ساڵی 1921 (3/12/1299ی هه‌تاوی) دوای ماوه‌یه‌کی کورت کرا به سه‌رۆک وه‌زیران و سه‌ره‌نجام له کاتێکدا که ئه‌حمه‌د شا له ده‌ره‌وه‌ی ئێران بوو، به هه‌ڕه‌شه و ته‌ماح‌وه‌به‌رنانی کاربه‌ده‌ستانی ده‌وڵه‌تی و به پشتیوانی هێزه چه‌کداره‌کان، زنجیره‌پادشایی خانه‌دانی قاجاڕی پساند و خۆی وه‌کوو شا له‌سه‌ر کورسیی ده‌سه‌ڵات دانیشت. ساڵی 1304 له‌یه‌که‌مین کاره‌کانی ڕه‌زا شا، ناردنی هێز بوو بۆ کوردستان به مه‌به‌ستی ده‌ست‌ئاوه‌ڵایی و هه‌راویی زیاتری ده‌سه‌ڵاتی ناوه‌ندی. بۆ ئه‌م مه‌به‌سته ئه‌میر عه‌بدوڵا خانی ته‌هماسوبی وه‌ک فه‌رمانده‌ی تیپی نادری نارد بۆ کوردستان. ئه‌و که که‌سێکی ئاگا و خاوه‌ن ئه‌زموون بوو، هه‌ر زوو تێگه‌یشت که به بێ یارمه‌تیی عه‌شایری خۆجێیی سه‌رکه‌وتوو نابێت. هه‌ر بۆیه له پێشدا له سه‌قز له‌گه‌ڵ حه‌مه‌ڕه‌شید خانی بانه‌دا دیداری کرد و به پێی قه‌ول و قه‌رارێک که پێکه‌وه دایاننا، بڕیار درا که خانی بانه له له‌شکرکێشی بۆ مه‌ریوان و به‌رهه‌ڵستیی مه‌حموود خانی کانی‌سانان _که دیارترین و به‌ده‌سه‌ڵاتترین سه‌رۆک هۆزی مه‌ریوان بوو_ یارمه‌تیی ته‌هماسوبی بدا. به‌ڵام به هۆکارگه‌لێک خانی بانه نه‌یتوانی ئه‌م کاره جێبه‌جێ بکا. ئیتر ئه‌میر له سنه مایه‌وه تاکوو مه‌حموود خانی دزڵی چوو بۆ سنه و دوای دیدار له‌گه‌ڵ ئه‌میر، بوو به پێشاهه‌نگ [پێشڕه‌و]ی تیپی نادری بۆ مه‌ریوان. به‌مجۆره ئه‌میر ته‌هماسوبی هات بۆ مه‌ریوان و خانی کانی‌سانان شه‌ڕی له‌گه‌ڵ ئه‌و هێزه‌دا به مه‌سڵه‌حه‌ت نه‌زانی و به‌ره‌و گونده سنوورییه‌کان ڕۆیشت. هێزه‌کانی ده‌وڵه‌ت هه‌ر که گه‌شتنه مه‌ریوان، چوون بۆکانی‌سانان و ماڵی مه‌حموودخان و براکه‌ی (فه‌ره‌ج به‌گ)یان سووتاند و به‌شێک له‌و هێزه له گوندی کانی‌سانان نیشته‌جێ کران. خانی کانی‌سانان نامه‌ی بۆ ئه‌میر نووسی و پاش چاوپێکه‌وتن له‌گه‌ڵیدا، بڕیار درا که له‌گه‌ڵ ڕه‌زا شادا دیدارێک بکات. ئه‌م دیداره‌ش ساز کرا و کاتێ که‌ڕه‌زا شا له ده‌سه‌ڵات و توانایی و ئاوه‌زی خانی مه‌ریوان تێگه‌یشت و زانی که ئه‌و خوازیاری ئه‌منیه‌ت و ئاسووده‌یی خه‌ڵکه، پله‌ی سه‌ربازیی سه‌روان [نه‌قیب]یپێدا (که له سیسته‌می سه‌ربازیی ئه‌و کاته‌دا پێی‌ده‌وترا سوڵتان) و کرا به سه‌رۆکی ڕێکخستنی ئه‌منیه‌ی مه‌ریوان و به‌مجۆره به‌ڕێوه‌به‌رێتیی ناوچه‌ی مه‌ریوانی پێ‌سپێردرا.\nله‌و ساڵانه‌دا شێخ مه‌حموودی حه‌فید بۆ جاری دووهه‌م له‌گه‌ڵ ئینگلیسییه‌کاندا به شه‌ڕ هاتبوو و له گوندی پیران که گوندێکی سنووریی مه‌ریوانه نیشته‌جێ بوو. به‌ر له هاتنی هێزی ده‌وڵه‌ت بۆ مه‌ریوان شێخ تێکۆشابوو که هه‌ردوو مه‌حموود خان پێکه‌وه ئاشت بکاته‌وه و خانی دزڵی له هێنانی هێزی ده‌وڵه‌ت بۆ مه‌ریوان پاشگه‌ز بکاته‌وه، به‌ڵام خانی دزڵی قه‌بووڵی نه‌کردبوو. لێکۆڵه‌ری کورد که‌مال نووری له وتارێکدا ده‌ڵێ: یه‌کێک له‌و هۆکاره گرنگانه‌ی که شێخ مه‌حموودی ناچار کرد به پێچه‌وانه‌ی ویستی خۆی گرێبه‌ست له‌گه‌ڵ ئینگلیسییه‌کاندا واژۆ بکا و واز له داخوازییه‌کانی خۆی بهێنێ، کێشه‌ی نێوان هه‌ر دوو مه‌حموود خان بوو له مه‌ریوان. (په‌یماننامه‌ی 1927 ن: که‌مال نووری، گۆڤاری ڕۆشنبیری نوێ، ژماره 124 ساڵی 1989)\nمه‌حموود خانی کانی‌سانان ئیداره‌ی ئه‌منیه‌ی له مه‌ریواندا ڕێکخست و له مه‌ریوانه‌وه هه‌تا سنه “پۆستی ئه‌منیه” [بنکه‌ی پۆلیس]ی دانا و ئاسایشی ته‌واوی له‌و ده‌ڤه‌ره‌دا سه‌قامگیر کرد. فه‌ره‌ج به‌گی برای کرد به نایبولحکومه‌ی مه‌ریوان و ئه‌ویش به مه‌به‌ستی دابینکردنی ئه‌منیه‌تی زیاتر له مه‌ریواندا و بۆ به‌رگری له سنووربه‌زاندن له‌سه‌ر گردۆڵکه‌ی میرزا میران شا [میرزا میراشه] له‌نزیک گوندی ساوجی له به‌شی خاومیراوای مه‌ریوان قه‌ڵایه‌کی سه‌ربازی دروست کرد و خۆی و هێزه‌که‌ی له‌وێ جێگیر بوون. له هه‌نگاوێکی دیکه‌یدا له ناوچه‌ی سه‌رشیو به‌ره‌وڕووی ئه‌و هۆزه کۆچه‌رییانه بووه‌وه که هه‌موو ساڵێک له خاکی عیراقه‌وه له ژێر ناوی له‌وه‌ڕاندنی مه‌ڕ و ماڵاتدا ئاودیوی مه‌ریوان ده‌بوون و سه‌ره‌ڕای ئازاردانی خه‌ڵکی ناوچه‌که، ته‌نگوچه‌ڵه‌مه‌یان بۆ کشتوکاڵ و ئاژه‌ڵداریی خه‌ڵک سازده‌کرد. فه‌ره‌ج به‌گ ئه‌و کۆچه‌رییانه‌ی ناچار کرد وێڕای ئه‌وه‌ی که سه‌رانه و ماڵیات بۆ که‌ڵکوه‌رگرتن له له‌وه‌ڕگه‌کانی مه‌ریوان بده‌ن، له‌و شوێنانه‌دا جێگیر ببن که بۆیان دیاری ده‌کرێ و چه‌ند تاقمێکیش له هێزه‌که‌ی خۆی کرد به چاودێریان. کۆی ئه‌م کارانه‌یش ئه‌منیه‌تی خه‌ڵکی ناوچه‌که‌ی به چه‌شنێک دابین ده‌کرد که ژیانی ئاسایی بگه‌ڕێته‌وه و بازرگانیی نێوان کوردستانی عیراق و کوردستانی ئێران گه‌شه بکات.\nیه‌کێکی‌تر له کاره‌کانی مه‌حموود خان کردنه‌وه‌ی قوتابخانه له‌کانی‌سانان و مه‌ریوان بوو که تیایاندا کۆمه‌ڵێکی به‌رچاو له منداڵی به‌گزاده و خه‌ڵکانی ئاسایی تیایاندا ده‌ستیانکرد به خوێندن. ناوبراو پاش ئه‌وه‌ی وه‌زعی مه‌ریوانی گه‌شه‌پێدا، به داوای ده‌وڵه‌ت بۆ ساماندانی ناوچه‌ی سنه، چوو بۆ ئه‌و شاره. له‌م ساڵانه‌دا سه‌ید عه‌تا که‌لی باینچۆیی که غه‌درێکی لێکرابوو، په‌نای بۆ مه‌حموود خان هێنا و ئه‌ویش پاش ئه‌وه‌ی حه‌قه‌که‌ی بۆی سه‌نده‌وه له ئه‌منیه‌دا دایمه‌زراند و کردی به سه‌رۆکی ئه‌منیه‌ی گوندی سێوڕ.\nئه‌م دۆخه هه‌ر وا به‌رده‌وام بوو تاکوو ده‌وڵه‌ت به‌گزاده‌کانی مه‌ریوانی ناچار کرد که‌به ناوی دابین کردنی ئه‌منیه‌تی هه‌ورامانه‌وه له له‌شکرکێشی به‌ره‌و نه‌وسوو یارمه‌تیی هێزه‌کانی ده‌وڵه‌ت بده‌ن. (سه‌ره‌تای 1931 واته‌زستانی 1309ی هه‌تاوی) له‌م پیلانه له پێش داڕژاوه‌دا ئه‌وان دوای گه‌یشتنیان به نه‌وسوو، چه‌ک کران و ده‌ست‌به‌سته به‌ره‌و کرماشان بران و له‌وێشه‌وه بۆ تاران ڕاگوێزران. ئه‌م ڕووداوه ده‌ستپێکی وه‌رزێکی نوێی ڕه‌زا خان دژ به عه‌شایری کوردستان بوو که تا ساڵی 1310 درێژه‌ی هه‌بوو و تیایدا هه‌موو ئه‌ندامانی 15 ساڵ به‌ره‌وژووری به‌گزاده گیران و ڕه‌وانه‌ی به‌ندیخانه‌ی قه‌سری قه‌جه‌ڕ له تاران کران. [ئه‌م ڕووداوه که لایه‌نی ده‌وڵه‌تی ناوی ته‌خته‌قاپووی لێنابوو، له مێژووی کوردستاندا به“به‌گزاده‌گیران/دیل‌گیران” ناسراوه.وه‌رگێڕ]\nڕووداوی گرنگی دوای ده‌ستبه‌سه‌رکرانی به‌گزاده‌کان له مه‌ریواندا، ڕاپه‌ڕینی سه‌ید عه‌تا که‌ل بوو که له‌گه‌ڵ هه‌ندێک له‌چه‌کداره ناوازه‌کانی هێرشیان برده سه‌ر پاسگای کانی‌سانان و وێڕای کوشتنی چه‌ند مه‌ئموورێک، ده‌ستیان‌گرت به‌سه‌ر چه‌کوچۆڵ و جبه‌خانه‌ی پاسگادا. ئه‌م چالاکییه‌ش خۆشحاڵی و پێشوازیی گشتیی لێکه‌وته‌وه و خه‌ڵکی مه‌ریوان پشتگیرییان کرد. له به‌رانبه‌ریشدا ژماره‌یه‌کی که‌م خزانه ناو هێزه چه‌کداره‌کانی ده‌وڵه‌ت و ده‌ستیان کرد به ئازار و ئه‌زیه‌تی خه‌ڵک و ژیانیان لێ‌تاڵ‌کردن. کاره‌کانی ئه‌م که‌سانه به‌تایبه‌ت له ده‌موده‌ستی“پڕۆژه‌ی یه‌کده‌ست کردنی جلوبه‌رگ”دا زۆر زه‌ق بوو. ئه‌وان به جه‌وله‌ی به‌رده‌وامیان له گونده‌کاندا زه‌بر و زه‌ختیان له ژنان و پیاوان ده‌کرد که جلوبه‌رگی ڕه‌سه‌نی خۆماڵی داکه‌نن و جلوبه‌رگی پێشنیارکراوی ده‌وڵه‌تی ڕه‌زا شا له‌به‌ر بکه‌ن. ئه‌ڵبه‌ت سه‌ره‌ڕای گوشاری زۆری هێزه‌کانی ده‌وڵه‌ت و چاوساخانی خۆجێییان خه‌ڵک ملیان به‌م کاره نه‌ده‌دا و به‌رهه‌ڵستیان ده‌وه‌ستانه‌وه.\nده‌ستبه‌سه‌رکرانی به‌گزاده‌کان و هه‌ره‌سی شۆڕشی شێخ مه‌حموودی نه‌مر بووه هۆی ئه‌وه‌ی که خه‌ڵک له پشتیوانی ئه‌وان بێبه‌هره بن و له کاتی وادا مه‌ئموورانی ده‌وڵه‌ت و به‌کرێگیراوه‌کانیان هه‌ر چه‌شنه بێ ڕێزی و غه‌در و ده‌ستدرێژییه‌کیان بۆ سه‌ر خه‌ڵک ده‌کرد. ته‌نیا هیوای خه‌ڵکی مه‌ریوان سه‌ید عه‌تا بوو که ئه‌ویش له هێرشێکی هاوبه‌شی هێزه‌کانی ئێران و عیراق له ساڵی 1318 دا کوژرا [ڕێکه‌وته دروسته‌که‌ی 7/10/1940 به‌رانبه‌ر به 15/7/1319 یه. وه‌رگێڕ].\nئه‌م دۆخه‌ش هه‌ر وا درێژه‌ی هه‌بوو تا ئاگری شه‌ڕی دووهه‌می جیهانی ئێرانیشی به‌رکه‌وت و ڕه‌زا شا له سه‌ر ته‌ختی پادشایی کێشرایه خواره‌وه. ڕووخانی ده‌سه‌ڵاتی ڕه‌زا شا بوو به هۆی ئازادیی به‌گزاده‌کان (شه‌هریوه‌ری1320 ئابی 1941) و ئه‌و به‌شه‌ی به‌گزاده‌کان که تا ئه‌و کاته زیندوو مابوونه‌وه له گرتووخانه‌کان و تارێندراوی گه‌ڕانه‌وه سه‌ر ماڵ و حاڵی خۆیان. له ماوه‌ی ئه‌و ده‌ساڵه‌دا ده‌یان به‌گزاده و سه‌رۆک هۆزی کورد له گرتووخانه‌کانی ڕه‌زا شا دا به مردنێک له چه‌شنی شه‌هیدبوون گیانیان به‌خت کرد و له شوێنی نادیاردا کران به ژێر خاکه‌وه و تاکوو ئیسته‌ش ناونیشانیان نه‌زانراوه.\nله‌گه‌ڵ گه‌ڕانه‌وه‌ی به‌گزاده‌کان بۆ مه‌ریوان، مه‌حموود خانی کانی‌سانان به پله‌ی سه‌رگورد [ڕائید]ه‌وه کرا به فه‌رمانداری سه‌ربازیی مه‌ریوان و به هاوکاریی خه‌ڵکانی خۆجێیی ئیداره‌ی کاروباری مه‌ریوانی گرته‌وه‌ده‌ست. ڕووداوه‌کانی پاش شه‌ڕی دووهه‌می جیهانی بابه‌تێکی جیاوازه که ده‌بێ له کاتی گونجاودا بخرێنه به‌ر باس.\nسه‌رچاوه : هه‌فته‌نامه‌ی سیروان، ژماره 723 ساڵی چوارده‌هه‌م 28/11/1391\nPrevious دیداری پێشەوا قازیی محەمەد و محەمەد ڕەزا شا لە تاران ساڵی ١٣٢٣\nNext دیاب ئاغای دەرسیمی.. نموونەی کوردی دەربار و ڕەنج بەباچوو


به‌ئاماده‌بوونى وه‌زیرى ئه‌وقاف مه‌راسیمى ده‌رچوونى خولى چواره‌مى په‌یمانگاى كوردستان بۆ وتار بێژان به‌رێوه‌چوو – وه‌زاره‌تی ئه‌وقاف و كاروباری ئایینی\nسەرتا/هه‌واڵ و چالاكی/به‌ئاماده‌بوونى وه‌زیرى ئه‌وقاف مه‌راسیمى ده‌رچوونى خولى چواره‌مى په‌یمانگاى كوردستان بۆ وتار بێژان به‌رێوه‌چوو\nبه‌ئاماده‌بوونى وه‌زیرى ئه‌وقاف مه‌راسیمى ده‌رچوونى خولى چواره‌مى په‌یمانگاى كوردستان بۆ وتار بێژان به‌رێوه‌چوو\nئه‌مڕۆ سێ شه‌ممه 2018/12/4 به ئاماده‌بوونى به‌رێز د. پشتیوان سادق وه‌زیرى ئه‌وقاف وكاروبارى ئایینى به‌وه‌كاله‌ت و هه‌ریه‌ك له به‌ڕێزان د. دیار عزه‌ددین جه‌بارى به‌رێوه‌به‌رى گشتى كارگێڕی و دارایی به وه‌كاله‌ت، موسا ئه‌حمه‌د جێگرى سه‌رۆكى ده‌زگاى خێر خوازى بارزانى، د.جمیل به‌رێوه‌به‌رى په‌یمانگاى كوردستان، شێخ ابراهیم بریارده‌رى په‌یمانگا و و سه‌ید سدیق كه‌پرانی به‌ڕێوبه‌ری ئه‌وقافی هه‌ولێر له‌مه‌راسیمێكى شایسته چوارمین خولى ده‌رچوونى په‌یمانگاى كوردستان به‌رێوه‌چوو.\nسه‌ره‌تای مه‌راسیمه‌كه به‌خوێندنه‌وه‌ى چه‌ند ئایه‌تێكى قورئانى پیرۆز ده‌ستى پێكرد، دواتر له‌وته‌یه‌كدا به‌بۆنه‌ى مه‌راسیمه‌كه‌وه پێشكه‌شى كرد به‌رێز وه‌زیرى ئه‌وقاف پیرۆزبایى خۆى ئاراسته‌ى مامۆستایانى ئاینى به‌رێز و ده‌رچووان كرد و هیوای سه‌ركه‌وتنى بۆ خواستن هه‌روه‌ها، به‌رێزیان رایگه‌یاند كه كردنه‌وه‌ى په‌یمانگاى كوردستان یه‌كێك بوو له خاڵه‌كانى كۆنفرانسى رێكخستنى گوتارى ئایینى، بۆ ئه‌مه وه‌زاره‌تى ئه‌وقاف هه‌موو پشتیوانیه‌كى په‌یمانگا ده‌كات تاوه‌كو له‌ڕووى زانستی و ئه‌كادیمیه‌وه زێتر په‌ره‌ى پێ بده‌ین و ئاماژه‌یدا كه ئه‌وه‌ى گرنگه ئه‌وه‌یه كه وه‌زاره‌تى ئه‌وقاف درێغى ناكات له‌خزمه‌ت كردنى مامۆستایانى ئایینى به‌رێز و پشتیوانى كردنیان له‌به‌رامه‌به‌ریشدا پێویسته و مامۆستایانى ئایینى به‌رێزیش وه‌ك كه‌سێكى به‌رپرس مامه‌ڵه له‌گه‌ڵ ده‌وروبه‌ریدا بكات به‌وپه‌رى به‌رپرسیاریه‌تیه‌وه مامه‌ڵه له‌گه‌ڵ وتارودان و ئامۆژگارییه‌كانى بكات له ئاراسته كردنى خه‌ڵك به‌كارى باش به‌شێوه‌یه‌كى، نه‌رم و نیان به ئارامى ده‌بێت دوور له توندو تیژى وابكات سه‌رنجى خه‌ڵك بۆ خۆى رابكێشێ به‌م شێوه‌یه مامۆستایانى به‌رێز ده‌توانن په‌یامى پیرۆزى ئیسلام وه‌كو خۆى بگه‌ێنن و خزمه‌تیش به‌خه‌ڵك بكه‌ن، به‌رێز وه‌زیرى ئه‌وقاف ئاماژه‌یدا كه مامۆستایانى ئایینى ئێمه هه‌ست به‌به‌پرسیاریه‌تى ده‌كه‌ن و ئه‌ركى سه‌رشانیشیان قورسه وه‌زاره‌تى ئه‌وقافیش به‌هه‌موو توانایه‌كه‌وه پشتیوانى خۆى بۆ مامۆستایان دووپات ده‌كاته‌وه.\nدواتر به‌رێز وه‌زیرى ئه‌وقاف رایگه‌یاند كه به‌پشت به‌ستن به‌خواى گه‌وره و سیاسه‌تى حكومه‌تى هه‌رێمى كوردستان كه‌سانى خه‌مخۆر له‌ساڵى تازه بارودۆخى دارایى كوردستان باش ده‌بێت و پاشه‌كه‌وتى مووچه كۆتایى دێت وه‌ك هه‌ستیش ده‌كرێ وورده وورده گۆرانارییه‌كان به‌دیار كه‌وتوون و پرۆژه‌كانى حكومه‌ت ده‌ستى پێكردۆته و بارودۆخى مووچه‌ش له‌ساڵانى رابردوو باشتر بووه.\nدواتر بروانامه‌ى ده‌رچوون و خه‌ڵاتى تایبه‌تى ده‌زگاى خێر خوازى بارزانى له‌لایه‌ن به‌رێز وه‌زیرى ئه‌وقاف و به‌رپرسانى ئاماده‌بوه‌وه پێش كه‌ش به مامۆستایانى ده‌رچوو كرا.\nجێگه‌ى ئاماژه‌یه تاوه‌كو ئێستا 200 مامۆستاى ئایینى به‌شداریان له‌خولى په‌یمانگا كردوه و له‌ساڵى داهاتووشه‌وه به‌شدارى كردن بۆ هه‌موو پێش نوێژ و وتار خوێنان ده‌بێته مه‌رجى ووتار بێژى.\nژماره‌ی بینراوی ئه‌م بابه‌ته : 50


ساڵێک بە سەر هێرشە تیرۆریستیەکەی ستۆکهۆڵم دا تێپەڕی - Radio Sweden Kurdish - ڕادیۆی سوید - Radyoya Swêdê | Sveriges Radio\nساڵێک بە سەر هێرشە تیرۆریستیەکەی ستۆکهۆڵم دا تێپەڕی\nبڵاو کرایه‌وه fredag 6 april 2018 kl 14.10\nسبەی ٧ی ئاپریل ساڵێک بە سەر هێرشە تیرۆریستیەکەی شەقامی درۆتتنینگ گاتان لە شاری ستۆکهۆڵم تێدەپەڕی\nدوریس دالکڤیست(Duris Dahlqvist) ئەم بەیانیە لە شەقامی درۆتنینگگاتان بوو و لە وتوێژێک دا لەگەڵ بەشی کوردی رادیۆی سوید بەم شێوەیە دوا:\n"باسمان لەوە کرد ئەم بەیانیە لە رێگەیەکی دیکەوە بڕۆین، لە ئۆستێرمالمستۆری بووین، ناخۆشە کە لە ژیانی رۆژانەدا روودەدا، ئێستاش هەرچەند ترسێکمان نەماوە بەڵام بیری لێ دەکەینەوە"\nلەو رۆژەدا رەحمەت ئەکیلۆڤ ئۆتۆمبێلێکی بارهەڵگری بە خێراییەکی تووندی لە شەقامی درۆتتنینگگاتان لێخوڕی و لە ئەنجام دا پێنج کەس گیانیان لەدەست دا و نزیکەی ١٤ کەسێک بە سەختی بریندار بوون.\nئێرنا دانیەلسۆن (Erna Danielsson) یاریدەدەری پرۆفسۆر لە ناوەندی لێکۆڵینەوەی قەیران (RCR)لە ئۆستەرسوند کە لێکۆڵینەوە لە سەر کاردانەوەی مرۆڤەکان دەکا لە کاتی قەیران دا و چەند مانگێک بەر لە ئێستا تاقیگەیەکیان درووست کردووە کە لەوێدا لێکۆڵینەوە لەسەر چۆنیەتیی بەرەورووبوونەوەی مرۆڤەکان لەگەڵ قەیرانەکان دا دەکەن.\nئیرنا باس لەوەدەکات کە تیمەکانی فریاکەوتن و پۆلیس راهێنراون لە کاتی قەیرانەکاندا چۆن هەڵوێست بگرن، بەڵام ئەم تاقیگەیە بۆ ئەو کەسانەیە کە بڕیاریان بەدەستە و پێشتر ئەو ڕاهێنانەیان نەکردووە، بەم شێوەیە دەتوانن راهێنان لە سەر کاردانەوەکانیان و بڕیارەکانیان بکەن و لە کاتی قەیران دا ئامادەیی و بەرچاوروونی زیاتریان هەبێ .ئەوەش لە رێگەی دەنگ و ئەو بۆن و لەرینەوە و رووناکییەوە کە بەهەمان مەبەست لە تاقیگەکەدا جێگیر کراون.\nهەر بۆ یادکردنەوە لە قوربانییانی ئەو هێرشە تیرۆریستییە سبەی بەیانی کاتژێر ١٢ بۆنەیەکی یادکردنەوە لە کلیسای ئادۆڵف فرێدریک بەڕێوە دەچێ، لە نێو بانگهێشتکراوان دا کەسوکار و نزیکەکانی قوربانیان و ئەوانەش کە بە تووندی کەوتنە ژێر کاریگەری ئەو رووداوە یان هێزەکانی فریاگوزاری وەک پۆلیس و ئامبوڵانس و هێزە فریاگوزاریەکان بەدی دەکرێن.\nهاوکات نوێنەری و حکومەت و پارت و دامەزراوە فەرمییەکان دەبینرێت. پاشان کاتژمێر ١٤،١٥ کۆنسێرتێکی یادکردنەوە لە باخچەی پاشا(Kungsträdgården) بەڕێوە دەچێت، بڕیارە سەرۆک وەزیران ستێفان لۆفڤێن وتارێک پێشکەش بکا، پاشان بە پێشکەش کردنی موزیک و گۆرانی لە لایەن (Malena Ernman) (Stephen Simmonds ') (Lars Winnerbäck) چەند کەسێکی دیکە درێژە دەخایەنێت.\nشایەنی باسە دادگاییکردنی ئەکیلۆڤ دەستی پێ کردووە و تا ئێستا دادگاییکردنەکە بەردەوامە، ڕەحمەت ئەکیلۆڤ پەنابەرێکی ئوزبەکستانییە و بە تاوانی هێرشە تیرۆریستییەکەی ستۆکهۆڵم دادگایی دەکرێ.


ئەمڕۆ دوا وادەیە بۆ یەکلا کردنەوەى کاندیدى پۆستى سەرۆکوەزیرانی عێراق بەپێى نامەکەى بەرهەم ساڵح بۆ لایەنە سیاسیەکان، پەرلەمانتارێکى سائیرونیش دەڵێت، تا ئێستا لایەنەکان ڕێکنەکەوتوون و مەرجەکانیان بووەتە فشار و ڕێگری لە بەردەم بەربژێرەکاندا.\nسەرکردەى حزبێکى دیارى عێراقیش دەڵێت، بەرهەم ساڵح خۆى کارەکە یەکلا دەکاتەوە و پشتیوانیشى لێدەکرێت.\nئەمڕۆ شەممە، 1ى شوباتى 2020، ڕیاز مەسعودى، پەرلەمانتارى هاوپەیمانى سائیرون لە پەرلەمانى عێراق ڕایگەیاند، تا ئێستا لایەنە سیاسیەکان نەگەیشتونەتە ڕێککەوتنێک بۆ دیاریکردنى بەربژێرێک بۆ سەرۆکوەزیرانى نوێ، بە وتەى ئەو، گەر لایەنەکان لەچەند مەرجێکى خۆیان سازش بکەن ئەوا دۆسیەى سەرۆکوەزیران یەکلا دەبێتەوە.\nئاماژەى بۆ ئەوەشکرد، ئەو فشارانەشى کە چەند لایەنێکى سیاسى بۆ یەکلاکردنەوەى ئەو پرسە کردویانە نەگەیشتووەتە ئاکامێکى تەواو بۆ یەکلاکردنەوەى بەربژێری پۆستەکە و تائێستاش لەدیاریکردنى کەسێک سەرکەوتوو نەبوون.\nڕیازى ئەوەشى ئاشکرا کرد، هەر کەسێک خۆى بەربژێر بکات لایەنە سیاسیەکان پرسى دەرکردنى هێزە بیانییەکان لە عێراق و ئەنجامدانى هەڵبژاردنى پێشوەختە دەکەنە کارتى فشار بەسەریەوە و گەر ئەو لایەنەنانە چەند سازش لەچەند مەرجێکیان بکەن ئەوا ئەو دۆسیە یەکلای دەبێتەوە.\nهاوکات ئەحمەد مەسارى، ئەمیندارى گشتیی حزبى هەقى نیشتیمانى و ئەندام لەبەرەى دەرچوون لە تەنگەژە و گەشەپێدانى عێراق بە سایتى (الإخبارية)ى ڕاگەیاندووە، کاتى ئەوەیە بەرهەم ساڵح، سەرۆککۆماری عێراق بەدەر لە لایەنە سیاسیەکان کەسێک بۆ پۆستى سەرۆکوەزیران ڕابسپێریت لەبەر ئەوەى تا ئێستا لایەنە سیاسیەکان نەیانتوانیوە لەسەر کەسێک ڕێکبکەون و دەستى دەستى لەو پرسەدا دەکەن.\nلەبارەى محەمەد تۆفیق عەلاویشەوە کە ناوى وەکو بەربژێری یەکلاکەرەوە بۆ پۆستەکە هاتووە، ڕیازى دەڵێت، “هەندێک پشتیوانى دەکەن و هەندێکى تر مشتومڕیان لەسەرى هەیە و ئەمڕۆش دەرفەتى ئەوە نەماوە بۆ دیاریکردنى بەربژێرێک لەلایەن فراکسیۆنى گەورەوە بەڵکو بەربژێرێک بێت جێگەى مشتومڕ نەبێت و شەقام لێی ڕازی بێت، چونکە نابێت ئەوە لەبیر بکرێت کە شەقام دەستی بە عەبدولمەهدی کێشایەوە.\nئەو سەرکردەیە دەشڵێت، ڕەنگە بەرهەم ساڵح خۆى ئەو کارە بکات و پشتیوانیشى لێدەکرێت گەر ئەنجامی بدات.


چۆن فەیسبوکەکەت لە هاک دەپارێزی؟ | گروپی ٢٤\nپێش ئەوەی کلیک بکەی بیر بکەوە\nهەرگیز کلیک لەسەر لینکی گوماناوی مەکە. بەتایبەت ئەوانەی کە بانگەشەی شتی گەورە یان هەندێک جار بێ مانا دەکەن. لەوانە: "کلیک بکە بۆ ئەوەی بزانی کێ تەماشای پرۆفایلەکەت دەکا..."، "بە کامێرای نهێنی وێنەی فلان کەس گیراوە، کلیک بکە بۆ بینی...". یان بەشێکی تر لەو لینکانە لەوانەیە لە کاتی چات کردن لەگەل برادەرێک بۆت بنێردرێ. تاکو دلنیا نەبی لە لینکەکە هیچ کات متمانەی پێ مەکە بەتایبەت ئەو لینکانەی کە بەهۆیەوە فایلێک داونلۆد دەبێ لە جۆری (exe.) یان هەر جۆرێکی تر.\nتێپەرەوشەیەکی (password) بەهێز هەڵبژێرە\n(٠٧٥٠٠٠٠٠٠٠)، (٩٨٧٦٥٤٣٢١). پێکەنیناوییە، بەلام زۆرێک لەو کەسە سەرەتاییانە ژمارەی مۆبایلی خۆیان یان کەسێکی نزیکیان کردۆتە وشەی نهێنی، یان زۆر جار ناوی خۆی لەگەل یەک دو ژمارەدا. هەر کەسێک بیەوێ دەتوانێ بەدیار تەماشای یاری بەرشە و ریال یەک دوجار هەول لەگەل وشەی نهێنییەکەت بدات و بیشکێنێ. ئەو کات ئەوکەسە ناو لەخۆی دەنێ هاکەر و تۆش، بتەوێ یان نەتەوێ، دەبییە هاک کراو. بۆیە زۆر وریا بە لانی کەم تێپەرەوشەکەت با پێک هاتبێ لە ٨ تا ١٢ وشەی تێکەڵ لە ژمارە، هێماکان، پیتی گەورە و بچوک.\nهەموکات لە پەرەی سەرەکی فەیسبوکەوە بچۆ ژورێ\nشێوازێکی باوی هاک ئەوەیە کە هاکەر هەڵدەستێ بەدروستکردنی لاپەرەیەک هاوشێوەی فەیسبوک. وە داوا لەتۆ دەکات کە دوبارە ئیمەیل و وشەی نهێنی خۆت بنوسی، بۆ نمونە بۆ ئەوەی کە بتوانی وێنەی گەنجێک ببینی چۆن خۆی دەگوژێ. یان شتی قۆری هاوشێوەی ئەوە. نەکەی! فەیسبوک شتی وا لەتۆ داوا ناکات. تەنها لەهەندێک کاتی دیاری کراوی وەک گۆرینی وشەی نهێنی، کرینی ریکلام، دەسکاری کردنی پەیجەکەت و چەند حالەتێکی کە. بۆ دڵنیایی خۆت هەمو کات تەماشای ناونیشانەکەی سەرەو بکە. لە وێبگەڕی کرۆمدا کاتیک کلیک لەسەر قفلەکەی تەنیشت ناونیشانەکە دەکەی پێت کە ئاخۆ ناسنامەی سایتەکە پەسەندکراوە یان نا.\nوەک دەبینی لەوێنەکەدا وێبگەڕی کرۆم پێمان دەڵێ کە ناسنامەی سایتەکە دروست و پەسەندکراوە (Identity verified)\nئیمەیل و وشەی نهێنی خۆت بەکەس مەدە\nهەندێک جار لەوانەیە هەندێک کەس یان پەیج داوای ئیمەیل و وشەی نهێنی فەیسبوکەکەت بکەن بە بیانوی ئەوەی کە، بۆ نمونە، چیپی پۆکەرت بۆ بنێرن. بڵێ سوپاس بۆ چاکەو پیاوەتیت، ئەو مەکر و فێڵە زۆر کۆنە.\nوێبگەرەکەت (براوزەر) نوێ بکەوە\nزۆربەی وێبگەرە بەناوبانگەکان لەکاتی هەبونی هەر کەلێنێک لە ویبگەرەکەیاندا بەزوترین کات ڤێرژنێکی نوێ دەردەکەن بۆ چارەسەری کێشەکەیان. وە هەندێک لەو وێبگەرانە، وەک گوگڵ کرۆم، لەکاتی کردنەوەی هەر سایتێکی گوماناوی هۆشداریت پێ دەدەن.\nبۆیە زۆر گرنگە کە دواین ڤێرژنی وێبگەڕەکان لە سایتی فەرمی خۆیانەوە داگری. دەتوانی وێبگەڕی گوگڵ کرۆم یا فایەرفۆکس لەم لینکانەی خوارەوە داگری:\nدژەڤایرسێکی گونجاو دابەزێنە\nبۆ خۆ پاراستن لە هەمو جۆرەکانی ڤایرۆس، دەبێ پشت بە دژە ڤایرۆسێکی (antivirus) گونجاو ببەستی بەشێوەیەک بتوانی زوو زوو نوێی کەیەوە (update).\nئەمانەی کە باسمان کرد لەسەرەوە کۆمەڵێک ڕێنمایی گشتین کە فەیسبوک ئامۆژگاری بەکارهێنەرانی پێ دەکات. تاکە کێشە ئەوەیە کە هەمو کات هاک لە پێش سیکیورەتیەوە دەڕوا. وە هەمو ڕێگەکانی بەرگری کردن لە ئەنجامی ئەوەوە دروست بووە کە بەهۆی ئەو کەلێنەوە چەندان کەس بوونە قوربانی و دواتر چارەسەر کراوە ئەگەر هەستی پێ کرابێ! بەو هیوایەی هیچ کام لە ئێوە نەبنە قوربانی.


👁 ئی بابەتە 2,902 جارێ وینیان\n📊 25 هێکتار لە لەوەڕگە و باخەکانی تیکاب لە ئاگردا سووتان ئامار و ڕاپەرسی\n📅 کاتوو تۆمارکەردەی Aug 15 2019 11:57AM\n👁 ئی بابەتە 1,037 جارێ وینیان\nمەحموود زەمانی، فەرمانداری شاری تیکاب، لەو بارەیەو [ زیاتەر... 👁] ✖ ✖ ✖ 0 1 ✔ 79% ✍ ج.ع.ئـ. 15-8-2019 11:57:53\n📝 قائیمقامی سلێمانی پەیامێکی سوپاس گوزاری بلاودەکاتەوە بەڵگەنامێ\n📅 کاتوو تۆمارکەردەی Aug 16 2019 2:05PM\n👁 ئی بابەتە 641 جارێ وینیان\nبەبۆنەی سەرکەوتنی پلانی جەژن و روونەدانی هیچ روودا [ زیاتەر... 👁] ✖ ✖ ✖ 0 1 ✔ 85% ✍ ج.ع.ئـ. 16-8-2019 14:05:09\n📊 لە 6 مانگدا 63 منداڵ فڕێدراون و ڕادەستی خانە کراون ئامار و ڕاپەرسی\n📅 کاتوو تۆمارکەردەی Aug 15 2019 12:12PM\nفڕێدان و دەستبەردان لە منداڵ لە هەرێمی کوردستان لە [ زیاتەر... 👁] ✖ ✖ 0 1 ✔ 95% ✍ ج.ع.ئـ. 15-8-2019 12:12:38\n📝 کەنەکە ساڵیادی هەڵمەتی 15ی تەباخی پیرۆز کرد بەڵگەنامێ\n📅 کاتوو تۆمارکەردەی Aug 15 2019 12:22PM\nدەستەی بەڕێوەبەریی کۆنگرەی نەتەوەیی کوردستان (کەنە [ زیاتەر... 👁] ✖ ✖ 0 2 ✔ 91% ✍ ج.ع.ئـ. 15-8-2019 12:22:11


دەبێ مافەکانی کوردی سووریا بپارێزرێت - Mehr News Agency\n6 kewçêrê 2019 - 18:37\nNews Code 28711\nبە ڕاپۆرتی ئاژانسی هەواڵی مێهر، محەمەد جەواد زەریف وەزیری دەرەوەی ئێران لە دانیشتنی مەجلیسی شۆڕای ئیسلامی و لە وەڵامی پرسیاری جەلال مەحموود زادە نوێنەری مەهاباد لەبارەی بێدەنگی وەزارەتی دەرەوە هەمبەر بە چێ کردنی بەندئاوی نایاسایی تورکیا و کۆمەڵکوژی کوردەکانی عەفرین، ڕایگەیاند: پرسی خۆڵبارین و بەندئاوسازی بە ئامادەبوونی بەرپرسانی تورکیا تاوتوێ کرا. تورکیا تا ئێستا پەیوەستی هیچکام لە کۆنوانسیۆنەکانی ئاوی نەبووە، هەر بۆیە پێوشوێن گرتن لە ئاستی نێودەوڵەتی لەوبارەیە دژوارە.\nڕاشیگەیاند: لە پرسی کوردەکانی سووریادا هەڵوێستی کۆماری ئیسلامی تەواو ڕوونە. هەڵمەت بۆ سەر سووریا و پێشێل کردنی سەروەریی ئەو وڵاتە، ئاسایشی تورکیا دەستەبەر ناکات. ئەم بۆچوونە لە دانیشتنەکانی ئاستانەدا ڕاشکاوانە بە هاوڕێیانی تورک و خود سەرۆک کۆماری تورکیا ڕاگەیێندراوە.\nزەریف لە درێژەدا جەختی کرد: کۆماری ئیسلامی ئێران لە سەر ئەو باوەڕەیە کە ئاسایشی ناوچە بە ڕەچاو کردنی دوو پرێنسیپ مومکینە؛ یەکەم، ڕێزنان لە تەواوەتی سەرزەوینی هەموو وڵاتانی ناوچە و دووهەم ڕێزنان لە مافی هەموو گەلان و دانیشتووان و لەوان برایانی کوردمان.\nوەزیری دەرەوەی ئێران لە درێژەدا بە دەربڕینی ئامادەیی کۆماری ئیسلامی ئێران بۆ یارمەتی گەیاندن بە ڕەوتی چارەسەریی کێشەکانی نێوان دەوڵەتی تورکیا و سووریا بە پشت‌بەستن بە هێزەکانی سووری و بە پێی یاساگەلی نێودەوڵەتی، وتی: تیرۆریزم لە ناوچەدا جێیەکی نییە. بەڵام ئەمریکا هەوڵ دەدا لە کوردەکانی سووریا وەک هێزی پیادەی خۆی بەهرە ببات، بەلام با بزانێ کە ئەوان گرووپگەلێ چکۆلە نین.\nناوبراو وتیشی: برایان و خوشکانی کوردی ئێمە لە سووریا و عێراق بە فەرمی دژی ئەو جۆرە سیاسەتەی ئەمریکان و هەوڵ دەدەین بە هاوکاریی هەموو گرووپە کوردەکانی تورکیا و سووریا ئەو کێشەیە بە بێ هیچ کێشەیەک بۆ دانیشتووانی ڕاستەقینەی باکووری سووریا چارەسەر بکەین.


ئەحمەد حامد/ بەرژەوەندی چینایەتی و حزبایەتی لەگەڵ ئارامی و پێشكەوتنی هەرێم دوو خواستی دژ بەیەكن\nتەمەنی حكومەتی هەرێم، یان دەسەڵاتی خۆ وڵاتی 26 ساڵە، ململانێی چینایەتی و حزبایەتیش لەسەر كۆنترۆڵكردنی ئەم دەسەڵاتە، چڕوپڕتر و توندوتیژترە، بەپێی پەرەسەندنی بواری داهات و دەسكەوت.\nخەڵكی چەوساوەی دەستی (بعس و صدام) و حكومەتە كۆنەپەرستەكانی پێشتووتر، خەلًكی ئەنفال و كیمیابارانكراو بەهیوایەكی بەرز و دڵخۆشكارەوە ئەیانڕوانییە ئەم دەسەڵاتە خۆماڵییە، چاوەڕوان بوون:\n1- گوندەكانیان بۆ ئاوەدان بكرێنەوە و بگەڕێنەوە سەر ئەرز و ئاوی باوك و باپیرانیان، گوندی هاوچەرخیان بۆ بینا بكرێ و لە كەلاوە پڕ مار و مشك و دوپشك رزگاریان ببێ، ئاوی خواردنەوە و كارەبا و خزمەتگوزارییەكانی تریان بۆ زامن بكرێ، نەك وەكو ئەمڕۆ ناچاربن روو لە شار و شارۆچكەكان و هەندەران بكەن.\n2- چاوەڕوان بوون هەموو چەشنە یارمەتییەك بدرێن لەپێنا و بوژاندنەوە و گەشەپێدانی كشتوكاڵ و باخ و بێستان و ئاژەڵداریدا نەك وەك ئەمڕۆ میوە و سەوزە و خۆراك لە وڵاتی تر بكڕین، نەك وەك ئەمڕۆ وڵات بكرێت بە بازار بۆ دەوڵەتانی تر.\n3- چاوەڕوان بوون بەپێی یاسایەكی دیموكراسی و دادپەروەرانە كێشەی موڵكایەتی و زەوی ئاو چارەسەر بكرێ، زەوی تەنیا بۆ ئەو كەسە بێت كە بیچێنێ و بەرهەمی بهێنێ، نەك دەرەبەگ و خاوەن موڵكی نوێ یان بۆ دروست بكرێ، نەك حكومەت و حزبە دەسەڵاتدارەكان ببنە خاوەن موڵكەكان، نەك هەرچی گەنجی لادێ هەیە فێری موچەیان بكەن و لە بەرهەمهێنان دایان ببڕن.\n4- خەلكی هەرێم چاوەڕوان بوون كە دەیان كارگە و كارخانە و پڕۆژەی پیشەسازی هەمەچەشن لەم وڵاتەدا دابمەزرێ، بەتایبەتی ئەوانەی كەرەستەخاوەكەیان خۆماڵییە، (خوری، لۆكە، زەیتوون، دار و كونجی، گوڵەبەڕۆژە، پێستە، گۆشت، شیر و ئاردەمەنی) نەك وێرانكردن و فرشتنی ئەوە كە هەبوو، نەك دابەشكردنی كارگەكانی چیمەنتۆ و پاڵفتگەكانی نەوت و تەنانەت بیرە نەوتەكانیش، نەك فرۆشتنی كارگەكانی جگەرە و قەدەغەكردنی كشتكاری توتن، لەبەر خاتری كارگە و كۆمپاینیا بێگانەكانی جگەرە كە كاربەدەستان بوون بە دەڵاڵ و وەكیل و شەریكیان، توتنی كوردستان چاكترین توتن بوو، جگەرەی كوردستان خەریك بوو بازاڕەكان قۆرخ بكات، سەرچاوەی داهاتێكی روو لەزیاد بوو بۆ كوردستان،... بەمەرجێك ئەمڕۆ لە كوردستان جگەرەكێش گەلێك لە جاران زۆرترە، داهاتەكەی دەچێتە گیرفانی چەند بەرپرسێكەوە!!\n5- خەڵكی كوردستان چاوەروان بوون كە داهاتی دەروازە سنورییەكان بەشەپارەكەی بەغدا، داهاتی نەوتی ئەم چەند ساڵەی دوایی لەپێناو ئاوەدانكردنەوە و خۆشگوزەرانی ئەواندا بێ، نەك لەلای چەند كەسانێك كەڵەكە ببێ و وەكو كاربەدەستێك و تبووی لەژێرزەمینەكاندا وەك فەردە توتنی جاران عەمبار بكرێ، یان ببرێت بۆ دەرەوەی وڵات.\n6- لەڕوی سیاسی و ئیداریشەوە، لە ساڵی 1992ەوەوە بەربەرەكانی و دوژمنایەتی و ساختەكاری لە هەرڵبژاردنەكاندا لەپەرەسەندندایە بە جۆرەها شێوە، لەپێناوی ئەوەدا نوێنەری كام چین و توێژ لە هەرێمدا خاوەن دەسەڵات بی، واتە دەستكەوت و داهاتەكان تەنیا هەر بۆخۆی بێ، نەك بیربكەنەوە چۆن و كەی كێشەكانی خەڵك چارەسەر بكەن، خواستەكانی جەماوەری بێ كار و برسی و ماف و بەشخوراو جێبەجێ بكەن، چونكە بەرەژەوەندی و خواستنی ئەوان هەرگیز لەگەڵ خواست و بەرژەوەندی جەماوەردا یەك ناكەوێ، بۆیە هەتا ئەم كێشمەكەێشمە چینایەتییە لەئارادا بێ، ئەم كوردستانە ئارامی و پێشكەوتن بەخۆیەوە نابینێ، پێموایە رۆژگاری داهاتوو بەتایبەتی كێشەی پێكهێنانی حكومەتی ئایندەی هەرێم ، دانانی یاسای هەڵبژاردنی سەرۆكی هەرێم و هەروەها هەڵوێستی كورد لە بەغدا هەرا و بەزمێكی مەترسیداری بەدواوە ئەبێ.\nد. کاوە مەحموود/ سیاسەتی گۆڕانکاری دیمۆگرافی تا کەی بەردەوام دەبێت؟!\nشيخ سديق/ لەکەرکووکەوە\nسمکۆ محەمەد/ ئەرێ تۆ حزبى ... ؟\nم. ئەحمەد/ دیسانەوە بیرۆکەى "پێویستە ناوى حزبەکەمان بگۆڕین"!\nهەڵوێست عەبدوڵا/ ڕیشەى 8ى مارس و تێکۆشانى ئەمڕۆمان(بەشی کۆتایی )\nكاوە مەحمود/ چین و نوێخوازی لە ئەزموونی بنیاتنانی سۆسیالستی(4)\nزرار قادر خەیلانی/ قەیدی ناکا ئیشەڵڵا بووک نۆبەرەی کوڕ دەبێت!\nزیرەك كەمال/ باجی رەعناو یاپراخی گەڵا مێو\nئاراز مام سەعید/ رۆڵی شوعیەکان لەناو جەماوەردا\nنەجمەدین فارس/ چەپ و مێژوو لە کوێدان\nعەلی مەحموود محەمەد/ 14-4 ڕۆژێك بۆ یاداوەری تاوانی ئەنفال


فریای خۆتان بکەون بەرلەوەی ئاگرەکە بگات !\nعه‌بدولستار مه‌جید 03/11/2019 639 جار خوێنراوەتەوە\nگومانی تێدا نیە ئەوەی ئێستا لە عێراق ڕوودەدات، جگە لە کاریگەری وڵاتانی ئیقلیمی و هەندێ وڵاتی زلهێزی نێودەوڵەتی، تەقینەوەی توڕەیی خەڵکە لەو دەسەڵاتەی لە دوای ٢٠٠٣ وە دەستی بەسەر عێراقدا گرتووە و دەرەنجامەکەی تاڵانکردنی سامانی گشتیی لەلایەن حزبەکان و بێکاری و برسێتی و هەژاری و دواکەوتوویی و کاولبوونی وڵاتەکەیە .\nسیستمی سیاسیی دوای ٢٠٠٣ دۆخێکی لە عێراق خوڵقاندووە، سەرەڕای ئەو هەموو سامان و پارە و داهاتەی لە وڵاتێکی دەوڵەمەندی وەک عێراقدا هەیە، کەچی خەڵکی عێراق هەژار و سەرزەمینی وڵات وێرانە و ژێرخانی ئابوری وڵات داتەپیوە و لەولاشەوە کەمینەیەکی دەسەڵاتدار کە هەریەکەیان ئەجێندای وڵاتێک لە عێراق جێبەجێدەکەن، لەوپەڕی ڕەفاهیەت و دەوڵەمەندیدان .\nبەردەوامیی ئەو دۆخەی لە عێراقدا هەیە، ئەمڕۆ یان سبەی کاریگەریی زۆر خراپی لەسەر هەرێمی کوردستان دەبێت، چونکە ئێمە بەشێکین لەو وڵاتە و هەردۆخێک لەوێ دروست ببێ، ئێرەشی لێ بەدەر نابێ .\nئەو هۆکارانەی وایکردووە توڕەیی خەڵک بگاتە لوتکە و بتەقێتەوە، لە هەرێمی کوردستانیش هەیە، عێراق و هەرێمی کوردستان لە گەندەڵیی و قۆرخکاریی و بێکاری و هەژارییدا هاوبەشن، جا با هەندێ کەس بڵێن ئەوە نیە لە هەرێمی کوردستان مۆڵی گەورە و باڵەخانەی بەرزهەن!\nجا خەڵک چی لەو مۆڵو باڵەخانانە بکات، بەشێکی زۆری ئەواتەش دیسان بەرهەمی ئەو گەندەڵیی و قۆرخکارییەیە کە کەمینەیەکی دەسەڵاتدار بە قوت و داهات و سامان و موقەدەراتی ئەم میللەتەوە دەیکەن !\nئاراستەی شەقامی عێراقیی و بڕیاری سیاسیی لە بەغدا ڕەنگە چیتر بە بەرژەوەندی هەرێم نەبێت و ببێتە هۆی بڕینی ئەو بەشە بودجەیەی کە تا ئێستا لەبەرامبەر هیچدا، بەغدا وەک موچەی فەرمانبەران ناردویەتی .\nخۆ ئەگەر ئەمە ڕوویدا دیار نیە خەڵک کاردانەوەی چی دەبێت و چارەنوسی قەوارەی سیاسیی هەرێم وەک خۆی دەمێنێنێتەوە یان نا!\nبۆیە پێویستە دەسەڵاتداران ژیرانە و قوڵتر بیر لەم دۆخە بکەنەوە، ناکرێ و ناگونجێ تۆ هەموو داهاتی هەرێمت له‌به‌ر ده‌ست بێ و بڵێی بەشی موچە ناکات و چاوەڕێش بکەی بەغدا پارە و بودجەت بۆ بنێرێت، ئەگەر تا كو ئێستا ئەمەتان بۆ چوبێتەسەر، دڵنیابن چیتر ناچێتەسەر!\nتەنها ڕێگە لەبەردەماندا چاکسازیی جدی و گۆڕانکاری ڕیشەییە لە سیتمی سیاسیی و کارگێڕیی و داراییدا، بەدەر لەمە و خۆدزینەوە لێی، بارودۆخێک ڕوودەدات ڕەنگە بە بیری کەسماندا نەهاتبێ، چونکە هەتاسەر دروشمی کوردایەتی و قەوارەی هەرێم و ئابوری سەربەخۆ خەڵک تێر ناکات و جگە لە کەمینەیەک، گەدە و گیرفانی کەسی پڕ نەکردووە !!


فۆڕمی تۆمارکردنی بابەت | 28-05-2019\n$رۆژهەڵاتی کوردستان$ - ژمارەیەک لە #کۆڵبەر#انی کورد لە ناوچەی سێ #چۆمان#ی شاری #پیرانشار#، کرانە ئامانجی تەقەی ڕاستەوخۆی هێزەکانی سپای پاسداران و لە ئاکامدا، چەند کۆڵبەرێک کوژران و بریندار بوون. شوناسی دوو کەس لەو کۆڵبەرانە کە گیانیان لەدەست داوە بە ناوەکانی خالید سەلیمی، خەڵکی شاری #سەردەشت# و ئاکام باردڵ، خەڵکی شاری #مەهاباد#، ڕاگەیەندراوە.=KTML_Photo_Begin=https://www.kurdipedia.org/files/relatedfiles/2019/284075/0033.JPG=KTML_Photo_Alt=پرسەی یەک لە کۆڵبەرەکان=KTML_Style=width:30%;height:20%;float:right;=KTML_Photo_Target_Link=https://www.kurdipedia.org/files/relatedfiles/2019/284075/0033.JPG=KTML_Photo_End= - بە هۆی شەڕ و دەمەقاڵێ لە نێوان چەند هاووڵاتی لە شاری #سنە#دا، دوو هاووڵاتی کوژران و هاووڵاتییەکی دیکەش بریندار بوو. - ستوان یەکەم، ئیبراهیم ئاخوندزادە، ئەندامی #سوپای پاسداران#، لە نزیک گوندی سێگرکی شاری چاڵدێران، لە شەڕ و تێکەڵچوونێکدا، کوژرا. ئەو ئەندامەی سپای پاسداران، خەڵکی شاری ئاواجیقی سەر بە شاری چاڵدێرانە و میدیا حکوومەتییەکان ئەم شەڕ و تێکەڵچوونەیان، خستووەتە ئەستۆی حیزبە کوردییەکانی ئۆپۆزسیۆنی حکوومەتی ئێران. $باشووری کوردستان$ - #پەڕڵەمانی کوردستان# بۆ هەڵبژاردنی سەرۆکی هەرێم کۆدەبێتەوە. فراکسیۆنەکانی #یەکێتیی نیشتمانیی کوردستان#، #کۆمەڵی ئیسلامی#، #یەکگرتووی ئیسلامی# و #نەوەی نوێ# دەنگیان بەکاندیدەکەی پارتی نەدا و فراکسیۆنەکانی #بزووتنەوەی گۆڕان# و پارتی و کەمینەکانی پەرلەمان دەنگیان بە #نێچیرڤان بارزانی# دا و بە 68 دەنگ لە 81 بووە سەرۆکی هەرێمی کوردستان. - سەرچاوەکان باس لە قەیرانێکی تری سیاسی دەکەن لە باشووری کوردستان، بەهۆی دەنگنەدانی یەکێتی بۆ کاندیدی پارتی و ئاڵۆزیی گەورە لەنێوان پەیوەندییەکانی پارتی و یەکێتیدا دروستبووە.=KTML_Photo_Begin=https://www.kurdipedia.org/files/relatedfiles/2019/284075/0011.JPG=KTML_Photo_Alt=لە تۆڕە کۆمەڵایەتییەکانەوە: 28-05-2019=KTML_Style=width:30%;height:20%;float:right;=KTML_Photo_Target_Link=https://www.kurdipedia.org/files/relatedfiles/2019/284075/0011.JPG=KTML_Photo_End= - وتەبێژی یەکێتیی نیشتمانیی کوردستان رایدەگەیەنێت، سبەینێ ئەنجومەنی سەرکردایەتی یەکێتیی نیشتمانیی کوردستان کۆدەبێتەوه و تاوتوێی پڕۆسەی سیاسی لە هەرێمی کوردستان و هەڵوێستی ئایندەی یەکێتی دەکات. - کۆپتەر و فڕۆکە جەنگییەکانی سوپای تورک دەورووبەری چەمی لۆلان و چیای شەکیف-یان بۆردمانکرد. هێرشەکە بە 30 کۆپتەر و فڕۆکە جەنگی ئەنجامدرا. سوپای تورک دوای بۆردومانەکە سەربازی لەسەر چیای شەکیف دابەزاند. - بەیانی ئەمڕۆ، دەنگی چەند تەقینەوەیەکی گەورە گوندەکانی بناری ئاسۆسی شارەدێی #بنگرد#ی سەر بە شارۆچکەی #دوکان#ی هەژاند و بەڕێوەبەری شارەدێیەکەش دەڵێت: دەنگی ئه و تەقینەوانە بەهۆی بۆردومانی فڕۆکەوە بووە لە دوو هاوینە هەواری سنورەکە. هەندێک سەرچاوەی تر فڕۆکەکان بەهی ئێران دەزانێت. - گرتەیەکی ڤیدیۆییی #فەرهاد پیرباڵ# لە تۆڕە کۆمەڵایەتییەکان بڵاوبووەوە، کە دەگووترێت لێی دراوە و خوێن بە سەر و دەموچاوییەوەیە.=KTML_ImageCaption_Begin==KTML_StyleDiv=width:30%;height:20%;float:left;=KTML_ImageCaption_Target_Link=https://www.kurdipedia.org/files/relatedfiles/2019/284075/0027.JPG=KTML_ImageCaption_Title=گرتەیەکی ڤیدیۆییی فەرهاد پیرباڵ لە تۆڕە کۆمەڵایەتییەکان بڵاوبووەوە=KTML_ImageCaption_CaptionStyle=000000=KTML_ImageCaption_Caption=گرتەیەکی ڤیدیۆییی فەرهاد پیرباڵ لە تۆڕە کۆمەڵایەتییەکان بڵاوبووەوە=KTML_ImageCaption_End= - بەشێک لە شۆفێرانی ئۆتۆمبێلە بارهەڵگرەکانی دەروازەی سنووریی #پەروێزخان#، لەبەرامبەر وەرگرتنی بڕێک پارە لێیان لەلایەن گومرگی پەروێزخانەوە مانگرتنیان ڕاگەیاند. - بەرپرسێکی #وەزارەتی پەروەردە#ی حکومەتی هەرێمی کوردستان رایدەگەیەنێت: بەهۆی ئەوەی لە تاقیکردنەوەی ئەمڕۆی زمان و ئەدەبی کوردی پۆلی 12ی ئامادەیی، پرسیارێکی درەکی هەبووە، بۆیە دوو نمرە بەسەرجەم خوێندکاران دەدرێت. $دەرەوەی کوردستان$ - سەرچاوەکان باس لەوە دەکەن، ئەم بەیانییە، #چراخان رەفیق# هاوسەری پێشووی #ئاشتی هەورامی# تووشی رووداوی هاتوچۆ بووە لە پاریس و باری تەندروستیی ناجێگیرە.


فڕۆكەیەكی ئەمریكی كە لە جەنگی جیهانیی دووەمدا بە 13 سەرنشینەكەیەوە بێسەروشوێن بوو، دوای 77 ساڵ پارچەكانی دۆزرانەوە.\nڕووداوەكە لە هەفتەی یەكەمی ساڵی 1945دا ڕوویدا، كاتێك فڕۆكەیەكی سەربازیی ئەمریكا لە جۆری “C-46” كە 13 سەرنشینی هەڵگرتبوو، لە باشووری چینەوە فڕی و دواتر لە شاخێكی ناوچەكە بەهۆی باهۆزەوە ونبوو.\nكڵایتن كوڵز ئەمریكییەكە حەز بە كاری سەركەشانە و گەڕان دەكات، ئەو لەسەر داوای كوڕی یەكێك لە قوربانییانی ڕووداوەكە، ماوەی چەند مانگێك سەرپەرشتیی هەڵمەتی گەڕان بەدوای پاشماوەكانی فڕۆكەكەی كردووە و دەڵێت، “دوای ڕووداوەكە هیچ لەبارەی فڕۆكەكەوە نەدەزانرا، ئێمە توانیمان پاشماوەكانی فڕۆكەكە لەسەر لوتكەی شاخێكی بەستەڵەك بدۆزینەوە”.\nلە هەڵمەتی گەڕانەكەدا، چەندین كەسی ناوچەكە هاوكاربوون، بەدرێژایی چەندین مانگ لە قووڵایی ئاوە ساردەكان و سەر لوتكەی شاخە بەستەڵەكەكاندا گەڕاون، لەو ماوەیەدا سێ ئەندامی تیمی گەڕان لەسەرمادا ڕەقبوونەتەوە.\nشیرەر كە باوكی ئەفسەری سوپای ئەمریكا بووە و یەكێك بووە لە ئەندامانی تیمی فڕۆكەوانیی فڕۆكە ونبووەكە دەڵێت، “دڵخۆش و هاوكات غەمگینم بەم هەواڵە، من بەبێ باوك گەورەبووم، هەمیشە بیر لە دایكە داماوەكەم دەكەمەوە كاتێك دایكی منداڵێكی كۆرپە بووە، هەواڵی بێسەروشوێنبوونی هاوسەرەكەی پێگەیشتووە”.\nباشترین شوێنە گەشتیارییەكان لە سەردەمی كۆڤیددا\nپاریس وەك باشترین شوێنی گەشتیاری لە ساڵی 2021دا دەستنیشانكرا پاش ئەوەی ڕیزبەندی یەكەمی گرت لەو پلەبەندییەی لەلایەن كۆمپانیای…\nلە پۆلیس هەڵهات و لە دەریای تیمساحەكاندا گیریخوارد\nدوو ڕاوچی لە دەریاچەی قرم لە ئەوپەڕی باكوری ئوسترالیا، كە بە زۆری تیمساحەكانی ناوی ناسراوە، پیاوێكی ڕووتیان دۆزییەوە…\nئوسترالیا.. “نەیزەكێك كەوتە گۆڕەپانی خوێندگایەكەوە و ناسا لێكۆڵینەوە دەكات”\nناسا لێكۆڵینەوە لە كەوتنەخوارەوەی نەیزەكێك دەكات، كە كەوتووەتە ناو یاریگای خوێندگایەك لە ئوسترالیا، دواتر دەركەوتووە پرۆژەی خوێندكاران بووە.…


ئەپڵ کێشەی تێکەوتووە\nلە پاش بڵاوبوونەوەی ناڕەزایی بەشێکی زۆری بەکارهێنەرانی ڤێرژنی 9ی ئای ئۆ ئێس لەبارەی هەبوونی گرفتێک لە بەکارهێنانی ئامێرەکانیاندا، کۆمپانیای ئەپڵ گرفتەکە پشتڕاستدەکاتەوە و بەڵێنی چارەسەرکردنیشی دەدات.\nبەکارهێنەرانی ڤێرژنی ئای ئۆ ئێس 9 و ڤێرژنەکانی دواتر گلەیی ئەوە دەکەن کە زۆر جار لەکاتی گەڕان بۆ لینکێک لە بەشی گەڕانی براوسەری سەفاری و براوسەرەکانی تردا، براوسەرەکانیان دەوەستێت و یاخود مۆبایلەکانیان دادەخرێتەوە.\nلەم بارەیەوە و لە لێدوانێکی بەرپرسانی کۆمپانیای ئەپڵدا بۆ پێگەی تەکنەلۆجی 9to5Mac، کۆمپانیاکە ڕایگەیاند کە ئەوان لەو کێشەیە ئاگادارن و بەڵێنی بە بەکارهێنەرانی ئەپڵیش دا کە لە داهاتوویەکی نزیک و لە ئەپدەیتێکی نوێدا چارەسەری ئەم کێشەیە بکەن.\nبەو پێیەش، هەرچەندە ئای ئۆ ئێسی 9.3 لە هەفتەی ڕابردوودا ڕاگەیەنرا، ڕەنگە ئەپدەیتی داهاتووی ئەم سۆفتوێرە زووتر لەکاتی چاوەڕوانکراوی خۆی لەلایەن ئەپڵەوە ڕابگەیەنرێت.\nلەگەڵ ئەوەی ئەپڵ هۆکاری گرفتەکەی ئاشکرا نەکردووە، بەڵام گەشەپێدەرانی ئای تی پێیانوایە کە گرفتەکە پەیوەندیدارە بە لینکە جیهانیەکانەوە کە ئەپڵ بۆ یەکەمجار لە ئای ئۆ ئێسی 9 دا خستیەڕوو.\n2016-03-30 |5601 جار خوێندراوەتەوە|


پارێزگای سلێمانی 2021-06-16\nلیژنەی باڵای سەرپەرشتیی بەدواداچوون و بەبازاڕكردنی گەنمی جوتیاران لە دیوانی پارێزگای سلێمانی كۆدەبێتەوە، بەمەبەستی تاووتوێكردنی وردەكارییەكانی وەرزی دوورینەوە و ئەمباركردن و بەبازاڕكردنی گەنمی جوتیاران بۆ وەرزی ئەمساڵ.\nرۆژی یەكشەممە 13/6/2021 بەسەرپەرشتی ئەحمەد عەلی ئەحمەد جێگری پارێزگاری سلێمانی بۆ كاروباری هونەریی، كۆبوونەوەی لیژنەی باڵای سەرپەرشتیی و بەدواداچون و بەبازاڕكردنی گەنم لە دیوانی پارێزگای سلێمانی بەڕێوەچوو.\nلە میانی كۆبوونەوەكەدا كە بەئامادەبوونی سەرجەم ئەندامانی لیژنە ئەنجام بەڕێوەچوو، ئامادەكارییەكان بۆ وەرگرتنی گەنمی ئەمساڵی جوتیاران تاووتوێ كران و سەرۆك و ئەندامانی لیژنە سەرنج و بۆچوونەكانی خۆیان خستەڕوو بۆ ئەوەی بەباشترین شێوە خزمەتی جوتیاران بكرێت، دواتریش بڕیاری پێویست لە بارەی چۆنێتیی بەڕێوەچوونی كاروبارەكان درا.


وێنە و راپۆرت: ئاگركەوتنەوە لە قوتابخانەيەكي كچان لە پيرانشار  تفريحي سرگرمي تفريحي سرگرمي .\nبەهۆي ئاگركەوتنەوە لە قوتابخانەيەكي سەرەتايي كچان بەناوي شيناوێ لە پيرانشار، 45 خوێندكار لەنێو ئاڵقەي گڕدا گيردەخۆن و بەو هۆيەوە پتر لە 30 قوتابي دووچاري سووتان دەبنەوە و پاشان رەوانەي نەخۆشخانەي خومەيني شاري ورمێ دەكرێن.\nبەپێي راپۆرتەكان تەندروستيي هەشت لەو خوێندكارانە نالەبارە و بۆ چارەسەري دەرماني زياتر رەوانەي ناوەندي پارێزگاي ورمێ كراون.\nرووداوە بەهۆي خراپي جۆري چراي گەرمكردنەوەي پۆلەكەوە بووە، بەڵام مورتەزا رەئيسي جێگري عومراني وەزارتي پەروەردە و فێركردني لەم بارەيەوە رايگەياندووە كە چراي ئەو پۆلە ئيستاندارد بووە و ئێمە حەولمانداوە كەلوپەلەكاني خوێندنگاكان ئيستاندارد بكرێن و ئەم چرايەش لە جۆري چرا ئيستانداردەكان بووە.\nهەروەها ناوبراو ئەوەشي ئاشكرا كردووە كە لەكاتي گڕگرتني چراكە، مامۆستاكە كارمەنداني قوتابخانەكەي بانگكردووە و لەباتي ئەوەي خوێندكارەكان بباتە دەرەوە، چراكەي بردووەتە و پاشان لە دەستي كەوتووە و پۆلەكە ئاگري گرتووە.\nهەروەها لە لاي خۆيەوە رەسوڵ خزري لەگەڵ ئاماژەكردن بە ئاگركەوتنەوەكە لە قوتابخانەي "شيناوێ" بە هەواڵنێريي فارسي راگەياندووە: بەنووسراوە ئاگاداركردنەوەم بە وەزير داوە و پرسياريشم كردووە و دەبێ وەزيري پەروەردە و فێركردن وەڵامدەر بێ.\nناوبراو ئەوەشي راگەياندووە كە رووداوەكە بەهۆي گڕگرتني چراي پۆلەكەوە بووە و ئێستا بارودۆخي 8 خوێندكاري كچ نالەبارە و گوتوويەتي: وەزيري پەروەردە و فێركردن دەبێ پێداچوونەوە بە وەزارەتەكەيدا بكا، پەروەردە و فێركردن بودجەي باشي بۆ كەلوپەلي قوتابخانەكان وەرگرتووە و نابێ شايەتي ئەمجۆرە رووداوانە بين.\nناوي بەشێك لەو خوێندكارانە بەمشێوەيەي خوارەوەيە كە ئاژانسي موكريان بڵاويكردووەتەوە:\n1- فخر الدين خضري آموزگار\n2- خضر راه خاركش سرايدار\n3- مبينه پركم\n4- ناديه صالح\n5- مهناز محمدپور\n6- كوثر احمدزاده\n7- آمينه راك\n8- آسيه ابوبكري\n9- شادي ابراهيميان\n10- اسرين معروفي\n11- سيما شادكام\n12- اسما دروي\n13- ستاره عاليه\n14- آمنه اسماعيل پور\n15- آرزو طاهر آريايي\n16- كاني شريفي\n17- سيما مرادي\n18- ساريا رسول زاده\n19- ليلا كريمي\n20- سوزان ملاميني\n21- يادگار مصطفي نژاد\n22- نگار پري موزه\n23- سميرا اسماعيلي\n24- سميرا معروفي\n25- ناهيده شريفي\n26- مرواريد حمزه\n27- فائزه ملو\n28- فريده اميدوار\n29- آسيا رسولي\n+ نوشته شده: ۳ ارديبهشت ۱۳۹۹ساعت: ۰۱:۰۷:۴۹ توسط: مينيس وبلاگي در زمينه علمي آموزشي و مطالب سرگرمي از قبيل بيوگرافي داستان و حكايت و مطالب خواندني جالب ميباشد. موضوع:\nهمه : 41216


- شه‌وانی دووشه‌مه: لێكدانه‌وه‌ی كتێبی (اللؤلؤ والمرجان فيما اتفق عليه الشيخان).\n- شه‌وانی پێنج شه‌مه: لێكدانه‌وه‌ی سوڕتی (یس ) له‌سه‌ر (عمدة التفسير عن الحافظ ابن كثير)، كورتكردنه‌وه‌ی شێخ: أحمد شاكر ڕه‌حمه‌تی خوایان لێبێ.\nسەرەتا ژیان نامە وتار و وانە دەنگیەکان ڤیدیۆکان کتێبەکان پرسیارەکان پرسیار بکە پەیوەندی\nتەفسیری قورئانی پیرۆز فەرموودە ڕێباز و بیروباوه‌ڕ بابه‌ته فیقهییه‌كان ڕەدی شوبهەو گومان وته‌ی زانایان ڕه‌حمه‌تی خوای گه‌وره‌یان لێ بێ بابەتی گشتی بابەتی عەرەبی\nوتارێک هەڵبژێرەوانه‌ی یه‌كه‌م ته‌فسیری سورتی یوسف / عمدة التفسير وتارى جەژنى ڕەمەزان (١٤٣٤هـ) وتارى جەژنى قوربان نۆمینەى حاجیان مافەکانى رسول الله -صلى الله علیه وسلم- گەڕانەوە بۆ ئیسلام چارەسەرە قوربانى کردن عەوداڵانى ڕێگاى ڕاست سێ شت فەوتێنەرە سێ شت تاوان دەسڕێتەوە سێ شت پلەوپایە بەرزدەکاتەوە زەمین لەرزە خۆشەویستى پێغەمبەر -صلى الله علیه وسلم- چەند وانەیەك لە مانگى ڕەمەزان تاوانى دزى کردن پێشوازى کردن لە مانگى ڕەمەزان پایەى یاران (الصحابة) -رضي الله عنهم- الإستقامة تەفسیرى سورەتى (القيامة) ٦ تەفسیرى سورەتى (القيامة) ٥ تەفسیرى سورەتى (القيامة) ٤ تەفسیرى سورەتى (القيامة) ٣ تەفسیرى سورەتى (القيامة) ٢ تەفسیرى سورەتى (القيامة) ١ سیفەتى پێغەمبەران -علیهم الصلاة والسلام- - دەرسى ٦ سیفەتى پێغەمبەران -علیهم الصلاة والسلام- - دەرسى ٥ سیفەتى پێغەمبەران -علیهم الصلاة والسلام- - دەرسى ٤ سیفەتى پێغەمبەران -علیهم الصلاة والسلام- - دەرسى ٣ سیفەتى پێغەمبەران -علیهم الصلاة والسلام- - دەرسى ٢ سیفەتى پێغەمبەران -علیهم الصلاة والسلام- - دەرسى ١ شەرحى (کشف الشبهات) - دەرسى ١٢ شەرحى (کشف الشبهات) - دەرسى ١١ شەرحى (کشف الشبهات) - دەرسى ١٠ شەرحى (کشف الشبهات) - دەرسى ٩ شەرحى (کشف الشبهات) - دەرسى ٨ شەرحى (کشف الشبهات) - دەرسى ٧ شەرحى (کشف الشبهات) - دەرسى ٦ شەرحى (کشف الشبهات) - دەرسى ٥ شەرحى (کشف الشبهات) - دەرسى ٤ شەرحى (کشف الشبهات) - دەرسى ٣ شەرحى (کشف الشبهات) - دەرسى ٢ شەرحى (کشف الشبهات) - دەرسى ١ شەرحى (نواقض الإسلام) - دەرسى ١١ شەرحى (نواقض الإسلام) - دەرسى ١٠ شەرحى (نواقض الإسلام) - دەرسى ٩ شەرحى (نواقض الإسلام) - دەرسى ٨ شەرحى (نواقض الإسلام) - دەرسى ٧ شەرحى (نواقض الإسلام) - دەرسى ٦ شەرحى (نواقض الإسلام) - دەرسى ٥ شەرحى (نواقض الإسلام) - دەرسى ٤ شەرحى (نواقض الإسلام) - دەرسى ٣ شەرحى (نواقض الإسلام) - دەرسى ٢ شەرحى (نواقض الإسلام) - دەرسى ١ شەرحى (الأصول الستة) - دەرسى ٦ شەرحى (الأصول الستة) - دەرسى ٥ شەرحى (الأصول الستة) - دەرسى ٤ شەرحى (الأصول الستة) - دەرسى ٣ شەرحى (الأصول الستة) - دەرسى ٢ شەرحى (الأصول الستة) - دەرسى ١ شەرحى (القواعد الأربعة) - دەرسى ٦ شەرحى (القواعد الأربعة) - دەرسى ٥ شەرحى (القواعد الأربعة) - دەرسى ٤ شەرحى (القواعد الأربعة) - دەرسى ٣ شەرحى (القواعد الأربعة) - دەرسى ٢ شەرحى (القواعد الأربعة) - دەرسى ١\nمیوانانی سەرهێڵ : ١\nمیوانانی ئەمڕۆ : ٢٣\nکۆی سەردان : ٦٨٨٣٥٨\nسەردان : ١٤٩٧\nبەروار : ٢٠١٥/٠٨/٠٩\nTahoma Unikurd web Arial Droid Arabic Kufi Droid Arabic Naskh 10 12 14 16 18 20\nالسلام عليك ورحمة الله وبركاته ماموستا گیان من خوشکێکم هه‌یه که توشی وه‌سوه‌سه بویه واته کاتێک ده‌چێت ده‌ست نوێژ بگرێت یان ده‌سته‌کانی بشوات چه‌ندین جار دوباره‌ی ده‌کاته‌وه قه‌ناعه‌تی نایێت به یه‌ک و دو جار شتێکی بچوکی پێ بگات زو سه‌ری خوی ده‌شوات منالێکی بچوکی هه‌یه نابێت بچوک ترین شتی پێ بگات هه‌ر که‌سێک بچێته مالی ده‌ستی به ئه‌شیای مالی بکه‌وێت ده‌بێ به که‌سه‌که بلێت ده‌سته‌کانی بشوات ، به‌راستی وه‌زعی زور خراپه ته‌نانه‌ت هه‌ندێک جار باسی خو کوشتن ده‌کات تکاییه ماموستا گیان رێگه چاره‌یێک ببینه‌وه ئاموژگاری بکه چونکه اموژگاری کاری تیده‌کات به‌رده‌وام ده‌لێ بمبه‌نه لای ماموستایێک چاک ده‌بمه‌وه تکایه چاره چیه با بیکه‌م خوا پاداشتی خێر تان بداته‌وه\nوعلیكم السلام ورحمه الله وبركاته/ برای به‌رێزم وه‌سوه‌سه به‌فێڵێكی شه‌یتان داده‌نرێت وپێویسته ئامۆژگاری ئه‌و خوشكه‌ت بكه‌یت كه ئه‌مه گاڵته پێكردنی شه‌یتانه ونابێت به گوێی بكات وه خۆی ڕا بێنێت له سه‌ریه‌ك جار شۆردنی ده‌ستنوێژ و خۆشۆرین وشته‌كانی تریش خۆئه‌گه‌ر بییه‌وێت سێ جار ئه‌ندامه‌كانی ده‌ستنوێژی بشۆرێت ئه‌مه‌ش سوننه‌ته ونابێت له مه‌زیاتر تێپه‌ڕێت چونكه پێغه‌مبه‌ر صلی الله علیه وسلم له‌پاش باسی سێ جار شۆردنی ئه‌ندامه‌كانی ده‌ستنوێژفه‌رمویه‌تی:(( ثُمَّ قَالَ: هَكَذَا الْوُضُوءُ فَمَنْ زَادَ عَلَى هَذَا فَقَدْ أَسَاءَ وَتَعَدَّى وَظَلَمَ ) الصحیحة(2980).\nواته:ده‌سنوێژهه‌ڵگرتن ئاوایه هه‌ركه‌سێك له‌مه‌زیاتر ئاو به‌كار بێنێت ئه‌و خراپی كردوه‌و له سنوری شه‌رعی تێی په‌ڕاندوه وسته‌می كردوه. كه‌واته: ده‌ستنوێژگرتن كه به‌ندایه‌تییه‌كی واجبه له سه‌ر موسڵمانان نابێت زاده‌ڕه‌وی تیادا بكه‌ن وئاوی زۆری تیادابه‌كاربێنن ئیتر چۆن دروسته زیاده‌ڕه‌وه‌ی له شۆرین وپاكردنه‌وه‌ی شته‌كانی تردا بكرێت.خوای گه‌وره شیفای بۆ بنێرێت.والله اعلم وصلی الله وسلم علی نبینا محمد وعلی اله وصحبه اجمعین.


مەسەلەی هەڵبژاردنی پێش وەختە زیاتر لەیەك ساڵە جێگای گفتوگۆو كێبڕكێیە لە عیراق و پرۆژەی بۆ حازر كراو یاسای بۆ دانرا ئینجا كۆمسیۆن و قانونی تمویلی هەڵبژاردن دەركرا. بۆ ئەو مەسەلە سەدان كۆبونەوە ئەنجام درا، بەڵام هێشتا دیار نییە ئەنجامەكەی چی دەبێت.\nدوای ئەوەی بوو بە كێبڕكێ لەنێوان سەرۆكایەتی ئەنجومەنی وەزیران و سەرۆكایەتی پەرلەمان، بەتایبەت كە كام لایان دەتوانێت رەزامەندی شەقام بەلای خۆیدا رابكێشێ بە دەستنیشانكردنی كاتی ئەنجامدانی ھەڵبژاردنی پێشوەخت (مبكر) و پێشوەختتر (ابكر) بۆ پەرلەمانی عیراق. مانگی تشرینی ۲٠۲۱ لەلایەن كومیسیۆنەوە پێشنیار كرا.\nدەستنیشانكردنی كاتی ھەڵبژاردن بۆ حزب و لایەنەكان و كاندیدەكان لە عیراق دا بایەخ و گرنگی خۆیی ھەیە. ھەندێك بۆنەو و یادكردنەوە ھەن كە كاریگەرییان لەسەر دەنگدەر ھەیە و دەبنە ھۆی راكێشانی سۆزو هەست. ئەمەش یا رق و توڕەیی، دواجار كەم و زیادكردنی دەنگی لێ دروست دەبێت.\nلە ئەمریكا رۆژی ھەڵبژاردن بە یاسا دەستنیشان كراوەو ھەموو چوار ساڵ جارێك لە یەكەم سێشەممەی مانگی نوڤێمبێردا ھەڵبژاردن ئەنجام دەدرێت.\nلە وڵاتێكی وەكو عیراق كە مناسەباتی ئاینی زۆری تێدایە، ھەروەھا یادەوەریی دەستپێك و كۆتایی جەنگ و ھەروەھا یادكردنی ڕۆژانی كۆمەڵكوژی و رۆژانی خوێناوی زۆر كە بۆ كەفوكوڵی ھاندانی دەنگدەرانی مەزهەبێك دژ بە مەزھەبێكی تر بەكار دەھێنرێن.\nمانگی تشرین بە (ڕاپەرینی تشرین) چووە مێژووی عیراقەوە. لەم مانگەدا ڕاپەرین دژ بە گەندەڵی و نادادپەروەری و برسێتی دەستی پێكرد. ناوەندەكەشی گۆڕەپانی تەحریر بوو، پێرار دەستی پێكردو حكومەتیان گۆڕی و زیاتر لە ھەزار شەهیدیان دا.\nبەغداو پارێزگاكانی خوارووی عیراق بۆ ماوەی چەند مانگ بەهەزاران چوونە سەر شەقام ساحاتەكانیان كۆنترۆڵ دەكردو بارەگای حزب و دائیرەكانی حكومەتیان دەسوتاند.\nراستە ئەم خۆپیشاندانانە چەند مانگێكی خایاندو بە سەدان لاو شەھید كران و بریندار و كەمئەندام بوون و بووە ھۆی روخانی حكومەت و كابینەی حكومەت.\nلێكەوتەكانی هەر بەردەوامن لە چەندین ئاستدا، ئەم ڕاپەرینی تشرینە چەندەھا كەسایەتی تێیدا دەركەوتن و بوون بە قارەمانی شەقام.\nتا ئێستا چەندەھا حزب و لیست و ھاوپەیمانی نوێ بە ناوی راپەرینی تشرینەوە خۆیان ناونوس كردووە بۆ ھەڵبژاردنی پێش وەختە.\nدەستنیشانكردنی وادەی ھەڵبژاردنەكان لە مانگی تشرین بە قازانجی ئەم لیستانەیە. بۆ ھەموو ئەو لایەنانەی بەژدار بوون لەو ڕاپەرینە جوڵاندنی ھەستی دەنگدەرو كەسوكاری قوربانیان دەبێتە ھۆی بەدەستھێنانی دەنگی زیاتر.\nزۆر حزب لە ھەوڵی راكێشانی كەسایەتیە دەركەوتوەكانی ئەم ڕاپەرینەن بۆ نێو لیستەكانیان.\nدەستنیشانكردنی ئەم وادەیە نارەزاییەكی زۆر بە دوای خۆیدا ھێناوەو زۆرێك لە لایەنەكان داوای گۆڕینی دەكەن.\nهێشتا دە مانگی ماوە بۆ وادەی هەڵبژاردن، گرژی و ئاڵۆزیەكان دەستی پێكردوە، دەیانەوێت دەستی حكومەت ببەستنەوە كە نەتوانێت هەڵبژاردنەكە كە لەو ماوەیەی دیاریكراوە ۲٠۲۱/۱٠/۱٠ ئەنجام بدرێت.\nدۆخی ئەمنی دەوری گرنگی هەیە لەوەی هەڵبژاردن بكرێت یان نا. بۆیە تەقینەوەو جموجوڵی داعش و پەلاماری موشەكی فڕۆكەخانە سەرەتایەكی خەتەرناكە.\nجگە لە پەتای كۆرونا كە عیراق و دونیای دابڕیوەو جموجوڵی زۆر كەم كردۆتەوە. نائارامی سیاسییش دەوری هەیە لە ئەنجام دان یا ئەنجام نەدانی هەڵبژاردن.\nئەم هەڵبژاردنەی پەرلەمانی عیراق دەرفەت دەكاتەوە بۆ هێزو كارەكتەری نوێ بەتایبەتی ناڕازیەكان و ئەوانەی سەركردایەتی خۆپیشاندانەكانیان كرد. شانسی چەندین هێزی سیاسی و كەسی كۆن دەسوتێنێ.\nكازمی سەرۆك وەزیران خۆی لە جەبهەی خۆپیشاندەران دەزانێ، پێی وایە لە ئەنجامی خۆپیشاندانی ئەوان هاتۆتە سەر كورسی و، بە رەزامەندی ئەوان بوە. بۆیە ئەو كاتە بەدڵی خۆی دەزانێ. لایەنەكانی تریش بە كاتێكی كوشندەی دەزانن. لەبەر ئەو هۆكارانەی باسم كرد ئەگەر ھەیە هەڵبژاردنی پێشوەختی عیراق لەو كاتەی بۆی دیاریكراوە ئەنجام نەدرێت و جارێكی تر دوابخرێت. بێگومان ھۆكاری دواخستن ناو دەنرێك كێشەی ھونەری ( فنی).


ئەمریكا كشانەوەی خۆی لە پەیماننامەی ئەتۆمی لەگەڵ ڕوسیا راگەیاند\nوەزیری دەرەوەی ئەمریكا رایگەیاند، وڵاتەكەی بە شێوەیەكی فەرمی لە پەیماننامەی چەكی ئەتۆمی لەگەڵ مۆسكۆ دەكشێتەوە.\nمایك پۆمپیۆ، وەزیری دەرەوەی ویلایەتە یەكگرتوەكانی ئەمریكا رایگەیاند "واشنتن بە شێوەیەكی فەرمی لەو پەیماننامە ئەتۆمیە دەكشێتەوە، كە ساڵی 1987 لەنێوان هەریەك لە ویلایەتە یەكگرتوەكان و روسیادا واژۆكرا".\nهەروەها ئاماژەی بەوەكرد "لەرۆژی هەینیەوە ویلایەتە یەكگرتوەكان كار بەو پەیماننامە ئەتۆمیەی نێوان واشنتن و مۆسكۆ ناكات و روسیا تاكە بەرپرسیارە لە كۆتاییهاتنی ئەو پەیماننامەیە".\nلە بەرامبەردا سێرگی ریابكۆڤ، وەزیری درەوەی روسیا داوای لە ویلایەتە یەكگرتوەكان و وڵاتانی ئەندام لە هاوپەیمانی باكوری ئەتڵەسی"ناتۆ" كرد، "بڵاوكردنەوەی موشەكە ناوەندمەوداكان هەڵپەسێرن".\nئاماژەی بەوەشكرد "ئەو هەڵپساردنە هاوشێوەی هەنگاوەكەی ڤلادیمیر پوتین، سەرۆكی روسیا دەبێت، كە رایگەیاندوە لە ئەگەری هەڵپەساردنی بڵاوكردنەوەی ئەو چەكانە لە هەندێك ناوچە، روسیاش بە هەمانشێوە ئەو هەنگاوە ئەنجامدەدات".\nئەوە لەكاتێكدایە پاش راگەیاندنی كشانەوەی ویلایەتە یەكگرتوەكانی ئەمریكا لەو پەیماننامە ئەتۆمیە، وڵاتانی ئەندام لە هاوپەیمانی باكوری ئەتڵەسی بەرپرسیاریەتی تەواویان خستە ئەستۆی روسیا و رایانگەیاند "وەڵامێكی گونجاومان بۆ بەرپرسیاری ئەو هەنگاوە دەبێت".\nلە رێكەوتی 2ی شوباتی ئەمساڵەوە واشنتن پابەندبونەكانی بە پەیماننامەی موشەكی ئەمریكا-روسیا هەڵپەسارد كە ساڵی 1987 بە مەبەستی سنورداركردنی پەرەپێدانی موشەكە ئەتۆمیە كورت و ناوەندمەوداكانیان واژۆیانكردبو.


شەوی ڕابردوو لاپەڕەی فەرمیی قائمقامیەتی قەزای دوکان لە فەیسبوک ڕاگەیەنراوێکی بڵاوکردەوە و ڕایگەیاند، لە ناحیەی پیرەمەگرونی سەر بە قەزاەکە دەست بەسەر جۆرێک لە کێکی تورکیدا گیراوە کە حەبی تێدا بووە.\nسیروان سەرحەد، قائیقامی قەزای دوکان بە ناس کوردی ڕاگەیاند، شەوی ڕابردوو، شەممە 2ی تشرینی دووەمی 2019، “لەلایەن بەڕێوبەرایەتی ناحیەی پیرەمەگرونەوە ئاگادارکراوینەتەوە کە جۆرێک حەبیان دۆزیوەتەوە لەناو کێکێکی تورکیدا و ئەوانیش لیژنە تەندروستییەکانیان ڕاسپاردوە کە لێکۆڵینەوەی ورد بکەن لەبارەیەوە”.\nزیاتر بخوێنەوە.. ڕاستی بوونی حەب لە جۆرە کێکێکی تورکی و ڕونکرنەوەى وەزارەتى تەندروستی (تایبەت)\nپێشتر گرتە ڤیدیۆییەک بڵاوکرایەوە کە گوایە هەمان ئەو کێکە حەبی تێدا بووە، بەڵام حەبەکە زۆر بچوکترە لەو حەبەی کە قایمقامیەتی دوکان دەڵێت دۆزراوەتەوە.\nلە وێنەکاندا دوو حەب دیارە لەناو کێکەکەدا، بەڵام ڕەنگی نەگۆڕاوە و بە سپێتی ماوەتەوە، هیچ ئاسەوارێکیشی لەسەر نییە.\nسیروان سەرحەد ئاماژەی بەوەکرد: “لەدوای پشکنین و بەدواداچونەکانی لیژنەی چاودێری تەندروستی، دەست بەسەر ئەو کێکەدا گیراوە و ئەمڕۆش بەمەبەستی پشکنینی وردتر بۆ جۆری حەبەکە کێکەکە دەنێرینە سلیمانی بەمەبەستی تاقیکاری تەندروستی”.\nقایمقامی قه‌زای دوكان باسی لەوەشکرد: “ئێمە تائێستا نازانین ئەو حەبە چۆن لەناو ئەو کێکەدا بووە بەڵام دوای دەست بەسەرداگرتنی کێکەکە بەفەرمی داوامان لە هاوڵاتیان کردووە کە بەهیچ شێوەیەک ئەو کێکە نەکڕن تاوەکو ئەنجامی لیکۆڵینەوە و تاقیکارییە تەندروستییەکان تەواو دەبێت”.\nهاوکات بەکر عەبدولرحمان، بەڕێوبەری ناحیەی پیرەمەگرون بە ناس کوردی وت: “چەند ڕۆژێکە ئێمە لە تۆڕە کۆمەڵایەتییەکانەوە چەند ڤیدۆیەکمان بینوە کە باس لەوە کراوە ئەو جۆرە کێکە تورکیە حەبی تێدایە بۆیە لیژنەکانی خۆمانمان ئاگادارکردووەتەوە کە لێکۆڵینەوە بکەن بۆ ئەوە تەندروستی هاوڵاتیانی سنورەکەمان بپارێزین”.\n“ئەندامانی لیژنەکانى قایمقامیەت خۆیان کێکەکەیان هەڵپچڕیوە”\n“لیژنەکانمان دەستیان بە گەڕان و پشکنینی ئە جۆرە کێکە کردوە لە چەندین فرۆشگا و مارکێتێکی سنورەکە، شەوی ڕابردوو ئەندامانی لیژنەکەمان خۆیان لە یەکێک لە مارکێتەکانی پیرەمەگروندا چەند کێکیان لەو جۆرە کێکە تورکیە هەڵپچڕیوە و بینویویانە ئەو جۆرە حەبەی تێدایە.” بەڕێوەبەری ناحیەی پیرەمەگرون وای وت.\nبەکر عەبدورەحمان وتیشی: “کارمەنداکانمان بۆ لێکۆڵینەوەی زیاتر سەرجەم ئەو کێکانەیان پشکنیوە کە لەو مارکێتەدا لەو جۆرە کێکە بوون، و پێیان ڕاگەیاندووین کە چەند کێکێکی دیکەش هەمان جۆر حەییان تێدا بووە”.\nبەڕێوبەری ناحیەکە وتیشی: “ئەمڕۆ نوسراوی فەرمی بۆ تەندروستی و قائمقامیەتی سلێمانی دەکەین و ئەو جۆرە کێکەی لە دەستمان بەسەردا گرتوە بۆیان دەنێرین بۆ ئەوەی بەفەرمی بۆمان دەربکەوێت کە ئەو جۆرە حەبە چییە و دواتریش لێکۆڵینەوەی تەواوی خۆمان دەکەین”.\nپێشتریش دوای بڵاوبونەوەی ڤیدیۆیەکی هاوشێوە، محەمەد قادر، وتەبێژی وەزارەتی تەندروستی بە ناس کوردی ڕاگەیاند: “ئاگاداری بڵاوبوونەوەی ئەو گرتە ڤیدیۆیەین و ئەو بابەتە دوورە لە ڕاستییەوە و دڵنیاییش دەدەینە بە هاوڵاتیانیشدا کە هیچ ترسێکیان نەبێت لەو ڕووەوە و ئەگەر هەر گومانێکیان هەبێت لەسەر هەر جۆرە بەرهەمێک ئەوا بەدڵنیاییەوە بەدواداچوونی بۆ دەکەن\nئەو جۆرە کێکەی کە دەوترێت حەبی تێدابووە ناوی لۆپۆ چۆکۆیە و دروستکراوی کۆمپانیای شولەن لۆگۆسۆی تورکیە کە خاوەنی 200 جۆری دیکەی کێک و قاوەن، بەرهەمەکانیان بۆ زۆرینەی وڵاتانی جیهان دەنێرن.


موحاسەبەی خۆتبكە بەرلەوەی موحاسەبەت لەگەڵ بكرێ :: ماڵپه‌ڕی فه‌رمووده\nموحاسەبەی خۆتبكە بەرلەوەی موحاسەبەت لەگەڵ بكرێ\nموسڵمان دەبێ ئەوەندە موحاسەبەی نەفسی خۆی بكات ووردترو زیاتربێ لەموحاسەبەكردنی لەگەڵ شەریكەكانیدا، حەسەنی بەصری ڕەحمەتی خوای لێبێ دەفەرموێت:: المسلمُ لنفسِهِ أشدُّ مُحاسَبَةً من الشريكِ لشريكِهِ .\nچونكە وەك ڕونو ئاشكرایە لەلای هەموو موسڵمانێك ئەم دونیایە شوێنی تاقی كردنەوەی بەندەكانە.\nبۆیە مرۆڤ لەگەڵ چركەی ماڵئاوایی كردنی لەدونیا و گەڕانەوەی بۆلای خوا موحاسەبەی زۆر وردی لەگەڵ دەكرێت و لەهەموو شێك لێپێچانەوەی لەگەڵدادەكرێت\nعومەری كوڕختاب خوالێی ڕازی بێت دەفەرموێت:(حَاسِبُوا أَنْفُسَكُمْ قَبْلَ أَنْ تُحَاسَبُوا ، وزنُوهَا قبل أنْ تُوزَنوا ، فَإِنَّه أَهونُ عَليكُم في الْحِسَابِ غَدًا أَنْ تُحَاسَبُوا أَنْفُسَكُمْ اليوم) ، [سنن الترمذي ج4/ص638واتة : پرسینەوە لەخۆتان بكەن بەرلەوەی پرسینەوەتان لەگەڵ بكرێت، خۆتان بكێشن پێش ئەوەی بكێشرێن، ئەوەئاسانترە بۆتان كەئەمرۆ لەخۆتان بپرسنەوە ،پێش ئەوەی سبەی نێ پرسینەوەتان لێ بكرێت.\nخوای گەورە خۆی هانمان دەدات و پێمان دەفەرموێت:(يَا أَيُّهَا الَّذِينَ يَ‌َمَنُوا اتَّقُوا اللَّهَ ولْتَنْظُرْ نَفْسٌ مَا قَدَّمَتْ لِغَدٍ واتَّقُوا اللَّهَ إِنَّ اللَّهَ خَبِيرٌ بِمَا تَعْمَلُونَ) (18)الحشر..\n*__باموحاسەبەی خۆمان بكەین لەسەر ئەوەی كەلەگەڵ یەكەم چركەی ڕوح كێشانمان دا ئه برێین لەهەموو سەروەت و سامان و خزمو هاوڕێ و خۆشەویستانمان جگە لەكردەوەكانمان هیچ شتێك لەگەڵمان نامێنێ.\nپێغەمبەر صلی اللەعلیەوسلم دەفەرموێت (يَتْبَعُ المَيِّتَ ثَلَاثَةٌ : أَهْلُهُ ، ؤعَمَلُهُ ، ؤمَالُهُ ، فَيَرْجِعُ اثْنَانِ ؤيَبْقَي ؤاحِدٌ يَرْجِعُ أَهْلُهُ ومَالُهُ ؤيَبْقَي عَمَلُهُ)\n*_ موحاسەبەی خۆت بكە لەسەر ئەوەی خوای گەورە سویندی خواردووە لەسەر یەكە یەكەی كردەوەكه ت موحاسەبەت لەگەڵ بكات\nدەفەرموێت: فَورَبِّكَ لَنَسْأَلَنَّهُمْ أَجْمَعِينَ (92) عَمَّا كَانُوا يَعْمَلُونَ (93)الحجر.\n_ تەنانەت لەوكردەوانەش كەئێمە ئێستا هەرلەدونیادا لەیادمان كردوون خوای گەورە بەبیرمان دێنێتەوە، خوای گەورەدەفەرموێت: (يَوْمَ يَبْعَثُهُمُ اللَّهُ جَمِيعًا فَيُنَبِّئُهُمْ بِمَا عَمِلُوا أَحْصَاهُ اللَّهُ ؤنَسُوهُ واللَّهُ عَلَي كُلِّ شَيْ‌وٍ شَهِيدٌ) (6)المجادلة\n_ بۆیە كاتێك بێ باوەڕان و تاوان باران نامەی كردەوەكانیان دەبینن توشی شۆك دەبن و هاوار دەكەن و دەڵێن:(ووُضِعَ الْكِتَابُ فَتَرَي الْمُجْرِمِينَ مُشْفِقِينَ مِمَّا فِيهِ ويَقُولُونَ يَا ويْلَتَنَا مَالِ هَذَا الْكِتَابِ لَا يُغَادِرُ صَغِيرَةً ؤلَا كَبِيرَةً إِلَّا أَحْصَاهَا ووجَدُوا مَا عَمِلُوا حَاضِرًا ولَا يَظْلِمُ رَبُّكَ أَحَدًا )(49)الكهف.\nباموحاسەبەی خۆمان بكەین و بزانین ڕۆژێك دێ هەمووكردەوەكانت دەبینییەوە تەنانەت ئەوەی سەنگەكەی بەقەد گەردیلەیەكیبێت، خوای گەورە دەفەموێت : يَوْمَئِذٍ يَصْدُرُ النَّاسُ أَشْتَاتًا لِيُرَوْا أَعْمَالَهُمْ (6) فَمَنْ يَعْمَلْ مِثْقَالَ ذَرَّةٍ خَيْرًا يَرَهُ (7) ومَنْ يَعْمَلْ مِثْقَالَ ذَرَّةٍ شَرًّا يَرَهُ (8)الزلزلة.\n*__باموحاسەبەی خۆمان بكەین لەسەر تاوانەكانمان چونكە ڕۆژێ دادێ خۆمان دەبینەوە شاهێد لەسەرتاوانەكانی خۆمان.\nپیاوێك بە ئیبن و عمری گوت: خوالێی ڕازی بێت، چۆنت بیستووە كە پێغەمبەری خوا صلی لللە علیەوسلم باسی تاوان پۆشی بۆكردبیی؟ ئەویش گوتی: گوێم لێ بووە كە دەیفەرموو: إنَّ الله - تعالي - يُدْنِي المُؤمنَ يَوْمَ القيامةِ فيسْتُرهُ مِنَ النَّاسِ , فيقُولُ : أي عَبْدِي أتعرفُ ذَنْبَ كذا وكذا ؟ فيقول : نَعَمْ حتّي إذا قرَّرهُ بذُنُوبهِ , قال : فإنِّي سترتُها عليْكَ في الدنيا , وقد غفرتها لك اليوم ثُمَّ يُعْطَي كتابَ حسناتهِ , وأمَّا الكُفَّار والمُنافقُون , فيقُولُ الَاشْهَادُ : هؤلا‌و الذين كذبُوا علي ربِّهمْ ألا لَعْنَةُ الله علي الظَّالمينَ. رواه البخاري: " واتە: خوای گەورە لە ڕۆژی قیامەتدا بڕوادار لەخۆی نزیك دەكاتەوە تاوەكو میهرەبانی خۆی بەسەردا دەكێشێت و دەیشارێتەوە لەخەڵكی ودووری دەكاتەوە، جاپێی دەڵێت: ئەی بەندەی من ئایا فڵان تاوان و فڵان تاوان دەناسیەوە؟ ئەویش دەڵێت: بەڵێ ئەی پەروەردگارم، پاشان پێی دەڵێت: ئەی بەندەكەم ئایا فڵان تاوان و فڵان تاوان دەناسیەوە؟ ئەویش دەڵێت: بەڵێ ئەی پەروەردگارم، هەتا دان بە هەموو تاوانەكانی ئەنێت، جا كابرا سەیری خۆی دەكات و وادەزانێت تازە بەهیلاك چووە، كەچی خوای گەورە پێی دەفەرموێت: من لە دونیادا تاوانەكانم بۆ پۆشی، ئەمڕۆش لێت خۆش بووم، ئینجا دەفتەری چاكەكانی دەدرێتە دەست، بەڵام بێ باوەڕو مونافقەكان لەپێش چاوی هەموو خەڵكی شایەدیان لەسەردەدرێت و تاوانە كانیان دەخرێتە ڕوو دەگوترێت: ئەوانە بوون كە درۆیان بەدەم خوادا دەكرد، نەفرەتی خوا لە ستەم كاران بێت.\nباموحاسەبە لەگەڵ خۆمان بكەین لەسەر هەمووئەوتەمەنەی ڕامان بواردووە بزانین چیمان تێدا ئەنجامداوەو چیمان تێدا بەدەست هێناوە\nچونكە بابزانین كە پرسیاری یەكەمی ڕۆژی قیامەت لەسەر تەمەنمانەپێغەمبەرصلی اللەعلیەوسلم دەفەرموێت:« لا تزولُ قدما عبدٍ حتي يُسألَ عن عُمُره فِيمَ أفناه. !!!!!!\nبەش: بابەتی گشتی + وته‌ی زانایان و دانایان سەردان: ١٧٦١


Mewda Media | یەکگرتووی ئیسلامی: پارتی لە دهۆک هەڕەشە لە ئەندامەکانمان\nیەکگرتووی ئیسلامی: پارتی لە دهۆک هەڕەشە لە ئەندامەکانمان دەکات\nمەڵبەندی دهۆکی یەکگرتووی ئیسلامیی رایگەیاند، لە لایەن حزبی دەسەڵاتەوە لە شاری دهۆک هەرەشە لە ئەندمەکانیان دەکرێت بە بڕینی سەرچاوەی داهاتیان و بەو کارانە دەیانەوێت هێزی لایه‌نگران و پشتیوانانی یه‌كگرتوو لاواز بكه‌ن.\nئەمڕۆ سێشەممە 14ی ئەیلولی2021 مەڵبەندی یەکگرتووی ئیسلامیی کوردستان لە دهۆک راگەیەندراوێکی بڵاویکردووەتەوە کە تێیدا هاتووە "به‌داخه‌وه له ده‌ستپێكردنی هه‌ر پرۆسه‌یه‌كی هه‌ڵبژاردندا وه‌ك نه‌ریتێكی دواكه‌وتوو و كۆن و دووباره لایه‌ن و حیزبی ده‌سه‌ڵات هه‌وڵی ناشرینكردنی ئه‌م پرۆسه دیموكراسییه ده‌ده‌ن بە به‌كارهێنانی چه‌ندین رێگەی نەشیاو بۆ به‌ده‌ستهێنانی ده‌نگ و به‌تایبه‌ت هەڕه‌شه‌كردن له خه‌ڵكی به بڕینی سه‌رچاوه‌ی داهاتی ژیانیان".\nئاماژە بەوەشکراوە "بەو کارانە دەیانەوێت هێزی لایه‌نگران و پشتیوانانی یه‌كگرتوو لاواز بكه‌ن، ئه‌م كاره باشترین به‌ڵگه‌یه له‌سه‌ر ترسی ده‌سه‌ڵات له هێز و جه‌ماوه‌ریی و دڵسۆز و چاكەخواز و دژە گه‌نده‌ڵی ئه‌وانه‌ی له ده‌وروبه‌ری پرۆژه‌كانی یه‌كگرتوو كۆبوونه‌ته‌وه".\nئەوەشی خستووتەڕوو "ئەوان لەو باوەڕەدان کە كلتور و سیاسه‌تی برسیكردن و كڕین و فرۆشتنی ویژدانی خه‌ڵكی هه‌ژار به سامانی گشتی به‌ره‌و هه‌ڵوه‌رین و شه‌رمه‌زاری ده‌ڕوات، ئه‌وه بازاڕێكی له‌ناوچوو و سه‌رنه‌گرتووه".


عێراق بانكی ناوه‌ندی قه‌یرانه‌كان ... سووره مه‌رگه‌یی\nعێراق كه‌وتۆته ژێر باری قه‌یران و ئه‌م قه‌یران ده‌یداته ده‌ست ئه‌و قه‌یران، قه‌یرانی سیاسی، قه‌یرانی دینی و مه‌زهه‌بی، قه‌یرانی فره نه‌ته‌وه‌یی، قه‌یرانی دارایی، قه‌یرانی داعش و جه‌نگی ناوخۆ، قه‌یرانی فره میلیشیایی و پاشكۆیه‌تی، قه‌یرانی پاوانكاری و سه‌ربڕینی دیموكراسی، قه‌یرانی فتوا و باڵاده‌ستی مه‌رجه‌ع، قه‌یرانی ده‌ستوه‌ردانی هه‌ریمی و نیوده‌وڵه‌تی و زۆر قه‌یرانی تریش، عیراقیان كردۆته بانكی ناوه‌ندی قه‌یرانه‌كان، سه‌رباری ئه‌و هه‌موو قه‌رانانه‌ش عێراق قه‌یرانی ئه‌قڵی چاره‌سه‌ری قه‌یرانی هه‌یه و ته‌ژیشه له ئه‌قڵی درووست كردنی قه‌یران، بۆ چاره‌سه‌ری قه‌یرانه‌كانیش چه‌ندی به دووربینی چاره‌سه‌ردا بڕوانین ئاسۆی چاره‌سه‌ر له یه‌كپارچه‌یی خاكی عێراقدا نابیرنرێ.\nقه‌یرانیكی تر كه له داهاتوودا به‌رۆكی عێراقیه‌كان ده‌گرێ قه‌یرانی كوده‌تا و زه‌وتكردنی كورسی ده‌سه‌ڵاته، هه‌ر ئێستا ئه‌مه‌ریكا و ئێرانیه‌كان لێگه‌ڕێن به‌غدا ده‌بێته پایته‌ختی كورده‌تا و شیعه‌كان له‌سه‌ر ده‌سه‌ڵات ده‌ست ده‌خه‌نه یه‌خه‌ی یه‌كتری و مانگانه كوده‌تا به‌سه‌ر كوده‌تاچیدا ده‌كرێ، كه‌واته ئه‌وه‌ی ئێستا له عێراق خۆی ناو ناوه ده‌سه‌ڵات، هێزی میلیشیای فتوا له پشت و ده‌سه‌ڵاتێكی ده‌ره‌كی ده‌یپارێزی.\nبه هه‌موو پێوه‌ره سیاسی و سه‌ربازی و لۆژیكیه‌كان، قه‌یرانه‌كان و ئه‌وه‌ی ئێستا له عیراق ده‌گوزه‌رێ، یه‌كپارچه‌یی خاكی عێراقیان خستۆته به‌رده‌م سێ ئه‌گه‌ر، ئه‌گه‌ری یه‌كه‌م: حوكمی ره‌های شیعه‌یه وه‌ك ئه‌وه‌ی ئێستا كاری بۆ ده‌كه‌ن و عێراقی گه‌یاندۆته ئه‌و دۆخه ناهه‌مواره، ئه‌گه‌ری دووه‌م: گه‌ڕانه‌وه‌ی سوننه‌یه بۆ ده‌سه‌لات، له ئه‌گه‌رێكی وه‌هاشدا بارودۆخه‌كه ئه‌وه‌نده‌ی تر ئاڵۆز ده‌بێ، ئه‌گه‌ری سێیه‌میش: حوكمی هاوبه‌شی شیعه و سوونه‌یه، ئه‌و ئه‌گه‌ره‌ش له ئه‌گه‌ری هه‌وێساری سیاسی ده‌چێ و له ژینگه‌یه‌كدا كه دوو مه‌زهه‌بی توندوتیژ خواز (1400) ساڵێك به‌ر له ئێستا سووتاندن و سه‌ربڕین و خوێن ڕشتنی یه‌كتریان حه‌ڵاڵ كردووه، ناكرێ بیر له ئه‌گه‌رێكی وا نالۆژیكی بكرێته‌وه، جگه له‌وه‌ش ئه‌گه‌ر له حاڵه‌تیكی ناوازه‌دا شیعه و سوننه په‌رجووی سیاسی بخوڵقێنن و پێكه‌وه كار بكه‌ن، ئه‌وا چاره‌سه‌ری پرسی كورد و بنیاتنانی پرۆسه‌ی دیموكراسی له ئه‌قڵی عه‌ربیدا جیی نابێته‌وه و جارێكیترعێراق ده‌خه‌نه‌وه به‌رده‌م دوا ئه‌گه‌ر كه دابه‌ش بوونه.\nله ئه‌گه‌ری دابه‌ش بوونیشدا ده‌بێ ئه‌و راستییه مێژووییه له‌به‌رچاو بگرین، كه شیعه به هێزی مه‌زهه‌بی و به درووشمی (یا حوسه‌ین) دێته ناو رووداوه‌كان و هه‌وڵده‌دات له پرۆسه‌ی دابه‌ش بووندا زۆرترین به‌ش بۆ خۆی به‌رێ، سوننه‌ش به هێزی مه‌زهه‌بی و پشتیوانی شۆڤینیزم و ئامانجی گێڕانه‌وه‌ی هه‌یمه‌نه‌ی خه‌لافه‌ت گه‌مه له‌ناو رووداوه‌كاندا ده‌دات، ئه‌گه‌ر كورد به وریاییه‌وه گه‌مه له‌ناو ئه‌و دوو ته‌وژمه توندڕه‌وه‌دا نه‌كات زه‌ره‌رمه‌ندی یه‌كه‌م ده‌بێ، لێره‌دا ئه‌و پرسیاره درووست ده‌بێ كورد به چ هێزێك بچێته ناو رووداوه‌كان و به چ زمانێك بدوێ؟\nئه‌گه‌ر كورد به ده‌نگ و ره‌نگی نه‌ته‌وه‌ییه‌وه بچێته ناو رووداوه‌كان ده‌توانێ كه‌ڵك له‌و قه‌یرانگه‌له وه‌ربگرێ كه عێراقی خستۆته به‌رده‌م دابه‌ش بوون، بۆیه نابێ به هیچ شێوه‌یه‌ك پرسی خۆی وه‌ك پرسێكی نه‌ته‌وه‌یی تیكه‌ڵ به كێشه مه‌زهه‌بیه‌كه‌ی نێوان شیعه و سوننه بكات، چونكه هه‌رچی شیعه و سوننه‌ن كێشه‌ی ده‌سه‌ڵات و باڵاده‌ستی مه‌زهه‌بیان هه‌یه، هه‌رچی كوردیشه كێشه‌ی سه‌ربه‌خۆیی و به‌ده‌ستهینانی ماف و ئازادیه نه‌ته‌وه‌ییه‌كانی هه‌یه و له ئه‌گه‌رێكی وادا، پرسی سه‌ربه‌خۆیی و به‌ده‌ستهینانی مافه‌كانی ده‌كاته پاشكۆی ئه‌و كیشه مه‌زهه‌بیانه‌ی كه هه‌موو جیاوازیه نه‌ته‌وه‌یی و سیاسیه‌كان له هه‌ناوی توندڕه‌وی خۆیدا ده‌توێنیته‌وه، بۆیه ده‌بێ له‌ناو رووداوه‌كان و هاتنه ئارای هه‌ر گۆڕانكارییه‌ك ره‌چاوی ئه‌م خاڵانه‌ی خواره‌وه بكات.\n1ــ كێشه سیاسی و حزبییه‌كان له‌ناو ئامانجه نه‌ته‌وه‌ییه‌كاندا بخه‌وێنێ و وه‌ك كورد بچێته ناو رووداوه‌كان.\n2ــ له كیشه‌ی مه‌زهه‌بی نێوان شیعه‌و سوننه به هیچ لایه‌كیاندا نه‌شكێته‌وه.\n3ــ سه‌ربه‌خۆیی و ئامانجه نه‌ته‌وه‌ییه‌كان بكاته جه‌مسه‌رێكی ناو رووداو و گۆڕانكاریه‌كان.\n4ــ خوێندنه‌وه‌یه‌كی ورد بۆ هاوپه‌یمانیه هه‌رێمی و نێوده‌وڵه‌تیه‌كان بكات و وه‌ك عیراقی بوون نه‌چێته ناو هاوپه‌یمانیه‌كان و خۆی له‌و هاوپه‌یمانیانه به دوور بگرێ كه یه‌كپارچه‌یی خاكی عێراق ده‌خاته ناو ریككه‌وتنه‌كانی.


ئاماره‌كانی فرۆشتنی نه‌وتی عێراق له مانگی رابردوو\nمانگی رابردوو وه‌زاره‌تی نه‌وتی عێراق زیاتر له 109 ملیۆن به‌رمیل نه‌وتی هه‌نارده كردووه و داهاته‌كه‌شی شه‌ش ملیار و 496 ملیۆن دۆلار بووه.\nعاسم جیهاد وته‌بێژی وه‌زاره‌تی نه‌وتی عێراق له به‌یاننامه‌یه‌كدا رایگه‌یاند مانگی كانونی یه‌كه‌م 109 ملیۆن و 573 هه‌زار و 817 به‌رمیل نه‌وتی كێڵگه‌كانی ناوه‌ڕاست و باشوور هه‌نارده‌ی ده‌ره‌وه كراوه و داهاته‌كه‌شی شه‌ش ملیار و 496 ملیۆن و 204 دۆلار بووه.\nئاشكراشیكرد به‌راورد به مانگی تشرینی دووه‌م هه‌نارده‌كردنی نه‌وت له مانگی كانونی یه‌كه‌مدا زیادی كردووه و له‌و مانگه‌دا تێكڕای رۆژانه‌ی هه‌نارده‌كردنی نه‌وت گه‌یشتوه‌ته سێ ملیۆن و 535 هه‌زار به‌رمیل و هه‌ر به‌رمیلێكیش به 59 دۆلار و 29 سه‌نت فرۆشراوه.\nكۆتایی هه‌موو مانگێك وه‌زاره‌تی نه‌وتی عێراق ورده‌كاری بڕی نه‌وتی هه‌نارده‌كراو و داهاته‌كه‌ی بڵاوده‌كاته‌وه، به‌ڵام زیاتر له ساڵێكه حكومه‌تی هه‌رێمی كوردستان هیچ زانیارییه‌كی ده‌رباره‌ی فرۆشتنی نه‌وتی هه‌رێم و داهاته‌كه‌ی ئاشكرانه‌كردووه.


کوردیپێدیا - پەکەکە: فاشیستەکان گۆڕی شەهیدەکانمان دەشێوێنن چونکە لە ڕاستییان دەترسن\n📝 پەکەکە: فاشیستەکان گۆڕی شەهیدەکانمان دەشێوێنن چونکە لە ڕاستییان دەترسن | پۆل: بەڵگەنامەکان | زمانی بابەت: 🏳 کوردیی ناوەڕاست\nپەکەکە: فاشیستەکان گۆڕی شەهیدەکانمان دەشێوێنن چونکە لە ڕاستییان دەترسن\nکۆمیتەی ناوەندی پارتی کرێکارانی کوردستان – پەکەکەپەکەکە، لە 44هەمین ساڵیادی شەهیداندا راگەیێندراوێکی بڵاوکردەوە و جەختی کردەوە کە دەبێت لە ڕاستیی شەهیدانی تێکۆشانی ئازادی باشتر تێبگەین و بانگەوازی ئەوەشی کرد کە، لەسەر ڕێچکەی شەهیدان، لە دژی گۆشەگیریی و فاشیزم، تێکۆشانی ئازادیی و دیموکراسی بەرفراوانتر بکەین.\nلە بەشیکی ڕاگەیەندراوەکەدا هاتووە: لە 43هەمین ساڵیادی شەهیدبوونی هەقی قەرار شۆڕشگێری گەورە کە ڕێبەر ئاپۆ پێی دەڵێت، ئەو ڕۆحی شاراوەی منە' و هەموو شەهیدانی تێکۆشانی ئازادی بەڕێز و خۆشەویستی و بە منەتەوە بەبیر دێنینەوە، بەڵێنی جێبەجێکردنی ئامانج و هیواکانیان دووپات دەکەینەوە، مێژووی 43 ساڵەمان، بە پێشەنگایەتی شەهیدە قارەمانەکانمان و رێبەر ئاپۆ پێش کەوتووە، سڵاومان دەنێرین بۆ بەرخۆدانی ئازادی کوردستان، لە 44هەمین ساڵیادی شەهیدان ڕایدەگەیێنین کە لەسەر ڕێچکە و هێڵی شەهیدان و ڕێبەر ئاپۆ، خۆڕاگریمان بەهێزتر و گەورەتر دەبێت.\nهەروەها هاتووە هەموو شەهیدانی مانگی ئایار کە ڕۆژ و مانگی شەهیدانیان بەدیهێنا، لە کەسایەتی هاوڕێ هەقی و هالیل، فەرهاد و هەڤاڵانی، هاوکات شەهیدانی یەکی ئایار، محەمەد قەرەسونگور، ئیبراهیم بیلگین، هاوڕێ ئازاد و چەکدار، شیرین ئەلەمهولی و هەڤاڵانی، هۆزان مزگین، حەلیم، سالح، هاوڕێ ئۆزان و شەهیدانی کۆمەڵکوژی هەولێرهەولێر، سەبری، جەمشید، ئاندۆک و ئەرسین بەڕێز و خۆشەویستیەوە بەبیر دێنینەوە، دیسان لە شەهیدانی شۆڕشی تورکیا لە کەسایەتی دەنیز گەزمیش، یوسف ئاسلان، حوسێن ئینان، ئیبراهیم کایپاککایا، سینان جەمگیل و ئۆلاش بایراکتار ئۆغلو، هەموو شەهیدانی تورکیا بەڕێز و حورمەتەوە بەبیر دێنینەوە، راشیدەگەیەنین کە هەمیشە و لە هەر جێگایەک، شەهیدە قارەمانەکانمان، سەرچاوەی هێزی ئێمەن.\nکۆمیتەی ناوەندی پەکەکە، لە بەشێکی دیکە ڕاگەیەندراوەکەدا هاتووە: بە هاتنی 44هەمین ساڵیادی شەهیدان، فاشیزمی ئاکەپە / مەهەپەی قڕکەر و داگیرکەر بە نامەردانە هێرش دەکەنە سەر شەهیدەکانمان و گۆڕەکانیان دەشێوێنن، هێرش دەکەنە سەر شەهیدەکانمان، چونکە زۆر لە ڕاستیی شەهیدەکانمان دەترسن، وەک چۆن ڕاستیی شەهیدە قارەمانەکانمان ترسێکی گەورەیان خستووەتە ناو دڵ و دەروونی دوژمن، هاوکات بۆ ئێمەش دەبێتە گەورەترین سەرچاوەی هێز و سەرکەوتن، چونکە شەهیدە قارەمانەکانمان، نوێنەرایەتی هەبوونی کوردستان و ئازادبوونی و یەکێتی گەلی کورد و هەبوونی دەکەن.\nلە کۆتایی ڕاگەیەندراوەکەشدا هاتووە: ئێمە بانگەوازی ئاڕاستەی گەلەکەمان دەکەین کە بۆ تێکشاندنی سیاسەتی گۆشەگیری و هەڵوەشاندنەوەی فاشیزمی ئاکەپە/مەهەپە تێکۆشانیان بەرفراوانتر بکەن، ئێمە خاوەنداری لە بانگەوازیەکەی ڕێبەر ئاپۆ بۆ یەکێتی نەتەویی دیموکراتی دەکەین و بە بنچینە وەری دەگرین.\n#پەکەکە | #هەولێر | #17-05-2020 |\n➕ ئەم بابەتە لەلایەن: (بەناز جۆڵا)ەوە لە: May 17 2020 10:29AM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: May 17 2020 10:44AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: May 17 2020 10:44AM باشترکراوە


هەینی, 27. 4. 2012\tراديو فردا\nجاری خوێندراوه: 1355


ئەندامێکی دێرینی حیزبی دێموکرات و باوکی شەهیدێکی کوردستان لە سەردەشت کۆچی دوایی کرد\n12:01 - 17 بەفرانبار 2721\nڕێکەوتی ١٦ی بەفرانباری ١٤٠٠ی هەتاوی، مام "خدر ئیبراهیمی" ناسراو بە "خدری بایزی ئامانی"، خەڵکی گوندی "پاشبەرد"ی ناوچەی ڕەبەت سەر بە سەردەشت، ئەندامی دێرینی حیزبی دێموکرات و باوکی شەهید "خالید ئیبراهیمی"، بەهۆی نەخۆشی و بەساڵاچووییەوە ماڵاوایی لە ژیان کرد.\nمام "خدر" لە دەورانی کۆماری کوردستان بووەتە پێشمەرگە و بەهۆی لێوەشاوەییەوە ئەرکی پەیکی پێ ئەسپێردرا و دواتریش لە ساڵەکانی ٤٧ــ ٤٦ی هەتاوی بووە بە ئەندامی حیزب و دەستی بە تێکۆشان کردووە.\nناوبراو پەیوەندیی بە شۆڕشگێڕانی ئەو کات شەهیدان "مەلا ئاوارە، مینە شەم و موعینی" هەبووە و ئەرکە پێ ئەسپێردراوەکانی جێبەجی کردووە.\nدوای سەرکەوتنی شۆڕشی گەلانی ئێرانیش وەک کەسێکی چالاکی حیزب بنەماڵەکەی هاندا پەیوەست بن بە ڕیزەکانی شۆڕشەوە. هەر ئەوەش بووە هۆی ئەوەیکە ببێت بە کەسایەتییەکی شۆڕشگێڕ و ناسراوی ناوچەی ڕەبەت.\nمام "خدر" ماڵەکەی شوێنی حەسانەوەی پێشمەرگە و تێکۆشەرانی ڕێگای ڕزگاریی کوردستان بووە. ناوبراو لە ڕێکخستنی هێزی بەرگری لە ناوچەی ڕەبەتدا ڕۆڵی بەرچاوی هەبووە.\nئەو ئەندامە تێکۆشەرە لە بەرەبەری ڕووخانی ڕێژیمی پەهلەویدا لە چەککردن و دەسبەسەرداگرتنی پاسگا و مۆڵگەکانی ڕێژیمی پەهلەوی لە ناوچەی ڕەبەت دەوری بەرچاوی بووە و ماوەی چەند ساڵ لە بنکەکانی ڕادیو و دەفتەری سیاسی کاری کردووە.\nمام "خدر" هەمیشە شانازیی دەکرد کە ڕۆڵەیەکی بە ناوی "خالید ئیبراهیمی"، گیانی پاکی لە ڕێگای ئازادی و سەربەستیی کوردستان فیدا کردووە.\nشەهید "خالید ئیبراهیمی"، ساڵی ١٣٤١ی هەتاوی لە گوندی "فەقێ خدریان" لەدایک بووە. ناوبراو دوای پەیوەستبوونی بە ڕیزەکانی شۆڕش و ڕاپەڕاندنی ئەرکە حیزبییەکانی دەرەنجام لە ڕێکەوتی ٢٦ی خەرمانانی ١٣٦٠ی هەتاوی لە دەرگیرییەکدا دژی ڕێژیمی ئێران تێکەڵ بە کاروانی شەهیدان بوو.\nمام "خدر" هەتا دوا هەناسەی ژیانی بە ڕێگا و ڕێبازی شەهیدان وەفادار مایەوە. تەرمی ناوبراو لە زێدی خۆی بە خاکی پیرۆزی کوردستان ئەسپێردرا.\nحیزبی دێموکراتی کوردستانی ئێران سەرەخۆشی لە بنەماڵە و کەسوکاری ئەو ئەندامە تێکۆشەرە دەکات و خۆی بە هاوبەشی خەمیان دەزانێت.


سلێمانی؛ چیرۆکی ئەو کچەی هەژاری کردی بە لەشفرۆش\nچیرۆکی ئەو کچەی هەژاری کردی بە لەشفرۆش\n"سارا"ی تەمەن ٢٧ساڵ لەپێناو دابینکردنی بژێوی خۆی وخێزانەکەی چەندین رێگای ئەستەم و دژوار دەگرێتەبەر، تا لەدوایین جاردا لەبەردەم رێگای "لەشفرۆشی" دەگیرسێتەوە، ئیدی ئەوە دەبێتە تەوقێک لە ملیدا و ناتوانێت رێگایەکی دیکەی ئارام بۆ ململانێیکانی لەگەڵ ژیانی هەژاری تاقی بکاتەوە.\nسەرەتا سارا هاوسەرگیری لەگەڵ خزمێكی باوكی دەكات، بەڵام هاوسەرگیرییەکەی تەنها چەند مانگێك دەخایەنێت و مێردەکەی لێی جیا دەبێتەوە، پاش ساڵێک لە جیابوەنەوەکەی بە هەمانشێوە دایك و باوكییشی لە یەكتر جیا دەبنەوەو باوکی حاشایان لێدەکات، ئیتر چیرۆکەکە لێرەوە دەست پێدەکات.\nدوای جیابوەنەوەی دایک و باوکی، سارا لەگەڵ دایکیدا لە رێگای کۆمپانیاکانی کارکردنەوە لە شاری سلێمانی دەستدەکات بە کاری پاککردنەوەی ماڵان، بەڵام بەهۆی نەخۆشکەوتنی دایکی، سارا بەتەنها کاردەکات و ئەرکی پەیداکردنی بژێوی دایکی و دوو خوشکەکەی دەگرێتە ئەستۆ.\nسەرەتای تێکەڵبوونی بە لەشفرۆشی بۆ دوای نەخۆشکەوتنی دایکی دەگەڕێتەوە کاتێک کە بەتەنها دەمێنێتەوە خاوەن کۆمپانیای کارەکەی لەبەرامبەر زیادکردنی موچەکەی بە بڕی دوو هێندەی پیشووی، داوای ئەنجامدانی کاری سێکسی لێدەکات.\nسارا دەڵێت، "لەكوێوە باسی ئەو ژیانە پیسەمت بۆ بكەم، باسی ناپیاوی باوكم یان ناپیاوی و داوێنپیسی ئەو پیاوانەی دەستم ماچكردن تا كارێكی شەریفانەم پێ بدەن بۆ ئەوەی داهاتێكی حەڵاڵم هەبێ بۆ دایكی داماو و خوشكە قوڕبەسەرەكانم، كە لەوانەیە داهاتووی ئەوانیش لەمن باشتر نەبێت، ئیتر پێم ناڵێی لە كوێوە دەست پێ بكەم".\n"ئەوكاتەی دایكم توانای كاری نەما، زۆر هەوڵم دا من بێكار نەبم، وەك خزمەتگوزار لە كۆمپانیایەك وەرگیرام، دوای ماوەیەك خاوەن كارەكە رازی كردم لە بەرانبەر دەبڵكردنەوەی مووچەكەم سێكسی لەگەڵ بكەم، ئەوە سەرەتای ئەو ژیانە ناچارییەیە كە من هێشتا بەردەوامم تیایدا"، سارا وای وت.\nبە وتەی سارا، "لەشفرۆشی وەك تلیاك وایە، كاتێك تێدەكەویت ئیتر دەرچوون نییە بە مردن نەبێت، چونكە لەلای هەندێك وێنە و لای ئەویتر ڤیدیۆ و لای یەكێكی تر هەندێ خاڵی لاواز جێ دەهێڵی. ئەو پیاوانەیش بەهۆی ناشەریفییان، ئەوانە دەكەن بە كارت و هەركات ئارەزوویان بوو لە دژت بەكاری دێنن، بۆیە دەرچوون لەو كارە زۆر ئەستەمترە لەوەی هەر كەس لە دوورەوە بڵێت وازهێنان باشترین شتە" .\nلە درێژەی قسەکانیدا دەڵێت، "پیاو زۆر لەوە گەوجترە كە لە ماڵەوە بەسەر ژنەكەیدا دەنەڕێنێ و خۆی وەك پاشا دەردەخات"، چونكە بۆ كەسێكی وەك من، بە "پارەی خۆیشی" ئینجا وەك ئاژەڵ هەڵیدەسووڕێنم، كەچی لای خەڵك وەك مەردایەتی باسی سێكسەكە دەكات، لە كاتێكدا ئەوە هیچ ئارەزوویەكی تیادا نییە بە پارەكەی دەستی دەكەوێ نەك پیاوەتی خۆی، بۆیە ئەو پیاوانە سووكن، ئێمەیشیان سووك كردووە، بۆیە لەم دنیایەی ئێمە و پیاوە پارەدارەكان دەژین، دنیای بێ كەرامەتییە".\nسارا باس لەو کارەساتانە دەکات کە بەهۆی لەشفرۆشی بەسەری هاتون و دەلێت، "جارێك دوو كوڕی گەنج مامەڵەیان لەگەڵ كردم كە هەریەكەیان بەجیا بێنە لام و حەقەكەشم بدەنێ، چووینە شوقەیەك، كەچی دوو كوڕی تریشی لێ بوو، من ئەگەر لەشفرۆشیش بم پرەنسیپی خۆم هەیە و سێكسی بە كۆمەڵ ناكەم، بۆیە كردم بە هەرا، بەڵام ئەوان چوار بوون، بە لێدان و هەزار جنێو و سووكایەتییەوە هەرچواریان هاتنە لام، دواتر یەكێكیان بردمی و تۆزێك لە دوور شوقەكە فڕێی دام، بەهەزار حاڵ تاكسیم گرت و گەیشتمە ماڵ، ئەوكاتە نزیكەی مانگێك لە جێ كەوتم، هەموو جەستەم تێكچوو بوو هەم دەروونم زۆر خراپ بوو، جا نەگبەتی ئێمە لەوەدایە نە دەتوانین سكاڵا تۆمار بكەین لای پۆلیس نە داوای مافیشمان بۆ دەكرێ".\nلە کۆدایی دیدارەکەدا کە لەگەڵ ماڵپەڕی "وشە" ئەنجامیداوە سارا دەستبەرداربونی لەکارەکەی رەتدەکاتەوەو پێی وایە "ئەگەر واز لەو کارەی بهێنێت خێزانێک دەفەوتێت" بۆیە دڵی خۆی بەوە خۆشدەکات، کە بە پارەی لەشی ئەو خێزانەكەی بە خۆشبەختی دەژین، ئەگەرچی دلنیایە لەوەی کە چارەنووسی خۆی لەو رێگەیەدا لەدەستداوە.\nئه‌م بابه‌ته 17546 جار خوێنراوه‌ته‌وه


ناتۆ: چالاکییەکانمان لە عێراق دەستپێدەکەینەوە\n- 2/15/2020 11:44:00 AM 1185 جار خوێندراوەتەوە\nفەرماندەیەکی باڵای سەربازی ناتۆ رایگەیاند، نێردەی هاوپەیمانی ناتۆ لە عێراق لە چەند هەفتەی داهاتودا ئەرک و چالاکی و مەشقەکانیان لە عێراق دەستپێدەکەنەوە.\nتۆد واڵتەرز، فەرماندەی هێزەکانی هاوپەیمانی باکوری ئەتڵەسی (ناتۆ) لە پەراوێزی کۆنفرانسی میۆنشن تایبەت بە ئاسایشی جیهان بە رۆژنامەنوسانی رایگەیاند، هاوپەیمانی ناتۆ کاردەکات بۆ دوبارە دەستپێکردنەوەی چالاکییەکانیان لە عێراق لە پاش ئەوەی گەرەنتی پاراستنیان لەلایەن حکومەتی بەغدادەوە پێدەدرێت.\nلە دو رۆژی رابردودا بەرپرسانی سەربازی عێراق وەڵامی هاوپەیمانی ناتۆیان داوەتەوە و رەزامەندیان دەربڕیوە لەسەر دەستپێکردنەوەی کاری نێردەکانی ناتۆ لە عێراق\nئاماژەی بەوەشکرد، لە دو رۆژی رابردودا بەرپرسانی سەربازی عێراق وەڵامی هاوپەیمانی ناتۆیان داوەتەوە و رەزامەندیان دەربڕیوە لەسەر دەستپێکردنەوەی کاری نێردەکانی ناتۆ لە عێراق بە زوترین کات، بەڵام گەرەنتیکردنی ئاسایشی سەربازی هاوپەیمانێتییەکە گرنگی زۆری دەبێت بۆیان".\nهەرچەندە تا ئێستا قەبارەی ئەو فراوانکارییە نەزانراوە کە بڕیارە ناتۆ لە هێزەکاندا بکات، بەڵام ئیسپانیا ئامادەکاری بۆ گواستنەوەی هێزی سەربازی زیاتر بۆ عێراق دەستپێکردوە.\n12ی ئەم مانگە، ینس ستۆلتنبێرگ، ئەمینداری گشتی هاوپەیمانی باکوری ئەتڵەسی بە رۆژنامەنوسانی رایگەیاند، لەسەر داوای دۆناڵد ترەمپ، سەرۆکی ویلایەتە یەکگرتوەکانی ئەمریکا، وەزیرانی بەرگری هاوپەیمانی ناتۆ رەزامەندیان دەربڕی لەسەر فراوانکردنی ئەرکە سەربازییەکانیان لە عێراق و رۆژهەڵاتی ناوەڕاست.\nناتۆ هەندێک لەچالاکییەکانی هاوپەیمانی نێودەوڵەتی لەدژی داعش دەگرێتە ئەستۆی خۆی\nباسی لەوەشکرد، "ناتۆ هەندێک لەچالاکییەکانی هاوپەیمانی نێودەوڵەتی لەدژی داعش دەگرێتە ئەستۆی خۆی، ئەوەش بەواتای ئەوە دێت کە هێزی زیاتر دەنێرێت بۆ عێراق، بەڵام ئەو کارە بە رەزامەندی حکومەتی وڵاتەکە دەبێت".\nپێنجی مانگی رابردو پەرلەمانی عێراق لە کاردانەوەی کوژرانی قاسم سولەیمانی فەرماندەی فەیلەقی قودس و ئەبو مەهدی موهەندیس جێگری سەرۆکی دەستەی حەشدی شەعبی بڕیاریدا، بەغدا سەرجەم داواکارییەکانی هاوکاری لە هاوپەیمانی نێودەوڵەتی هەڵوەشێنێتەوە و دەستبکات بە کەمکردنەوەی هێزە بیانییەکان لە عێراق.\nلە پاشاندا دۆناڵد ترەمپ، سەرۆکی ویلایەتە یەکگرتوەکانی ئەمریکا داوای لە هاوپەیمانێتی ناتۆ کرد، کە چالاکییەکانیان لە عێراق و رۆژهەڵاتی ناوەڕاست فراوانتر بکەن، بەڵام لەبەرامبەردا ناتۆ ئاشکراینەکرد ئایا دەتوانێت ئەو داوایە جێبەجێبکات.


کوردیپێدیا - چەمچەماڵ\n🏰 چەمچەماڵ | پۆل: شوێنەکان | زمانی بابەت: 🏳 کوردیی ناوەڕاست\nبە یەکێک لە شارۆچکە دێرینەکانی کوردستان و عێراق دەژمێردرێت و نزیکی 10 کم لە گوندی (چەرمووچەرموو) وە دوورە کە بە یەکەم مەڵبەند دادەنرێت کە مرۆڤ کشتوکاڵی تێدا کردووە، ئەمەش بە هێزترین بەڵگەیە بۆ دێرینی ئەم شارۆچکەیە کە لەو کاتەوە مرۆڤی تێدا نیشتەجێ بووە. ئەرگە چی لە رووی مێژووییەوە سەرچاوەی ئەوتۆمان نیە لەسەر ئەم شارۆچکەیە بەڵام بوونی قەڵایەک لە ناوەڕاستی شارەکە راستی و دروستی دێرینی ئەم شارە دەسەلمێنێ بە تایبەتی پاش دۆزینەوەی چەند پارچە ئاسەوارێک کە مێژوکەی دەگەڕێتەوە بۆ سەردەمی ساسانیەکان\nقائیمقامیەت بە یەکێک لە کۆنترین دەزگا میریەکان لەساڵی 1851 ئیمبراتۆریەتی عوسمانی و دەسەڵاتداران شاری چەمچەماڵیان کردوە بە قەزا پاشان گونێک دراوەتەو سەر با ناحیەی بازیانبازیان جارێکی ترو لە ساڵی 1922 سەر لە نوێ کراوەتەوە بە قەزا تا ئێستاش قەزایە.\nسەبارەت بە ناوی شارەکە چەندەین بیر و بۆچوون، بەلام زۆربەی لە خاڵێک یەکدەگرنەوە ئەوەیش وەکو باس دەکرێت کە لە کاتی خۆیدا ئەم ناوچەیە رەز و باخێکی زۆری تێدا بووە و هەر ماڵێک لە سەر رەز و باخی خۆی بووە پاشان بە هۆی لافاوێکی گەورەوە کە ئەم ناوچەیە دەگەڕێتەوە زۆربەی رەز و باخەکان لافاو رای دەماڵێ و خاپووری دەکات، بەڵام جارێکی تر و سەرلەنوێ ئەم شارە دروست دەکرێتەوە.\nلە کاتی فەرمانڕەوایی بابانەکان بەشێک بووە لە خاکی سلێمانیسلێمانی و ئەوان هەڵیان سوڕاندووە تا ساڵی 1851 کە دەوڵەتی عوسمانی سلێمانی داگیر دەکات لە کاتی داگیر کردنی عێراق لە لایەن بەریتانیاوە ئەم شاررۆچکەیە خراوەتە سەر پارێزگای کەرکوککەرکوک، لە کۆتاییی ساڵی 1975 دووبارە ئەم شارۆچکەیە خراوەتەوە سەر پارێزگای سلێمانی و یەکێکی تر لە بیر و بۆچوونەکان لەسەر شارۆچکەی چەمچەماڵ ئەوە کە هۆزی هەمەوەندهەمەوەند لە کاتی خۆیدا لە شاری چەمچەماڵی لە ئێرانەوە هاتوون شارۆچکەکەیان ئاوەدان کردۆتەوە بەو ناوەوە ناویان ناوە\nشارۆچکەی چەمچەماڵ لە باکورەوە زنجیرە چیای دەربەندی بازیان و لە رۆژهەڵاتیش رووباری باسەڕە و زێ خوارویش رۆژئاوای ئەم شارەیە گردەکانی بانی مەقان باشووری سنوری جوگرافیای چەمچەماڵ دیاری دەکەن.\nهۆزە سەرەکیەکانی چەمچەماڵ:\nجاف، هەمەوەند، زەنگەنەزەنگەنە، شێخبزێنی، کاکەیی، شوان، شێخ سمایلی، شێخان، کافرۆشی، تاڵەبانی، دەلۆ، کێژ، لەک و سارت.\nلە رووی ئابووریەوە لە مێژەوە خەڵکی ئەم شارە خەریکی کاری کشتوکاڵی بوونەوە بژێوی خۆیان پێ پێدا کردووە بە تایبەت دانەوێڵە، وەکو گەنم و چۆ و نیسک و نۆک، لە گەڵ ئەوەشدا ئاژەڵداریان کردوە و مەڕو مالاتیان بە خێو کردووە. پەیوەندی و مامەڵە کردنی خەڵکی ئەم شارۆچکەیە لە گەڵ شاری کەرکوک دا بە هێز بووە بازرگانەکان و دانیشتووانی شارەکە بۆ دابینکردنی پێداویستی بژێوی رۆژانە بۆ شاری کەرکووک چوون. چەمچەماڵ لە کانزادا دەوڵەمەندە بە تایبەتی گازی سروشتی.\n#چەرموو | #بازیان | #سلێمانی | #کەرکوک | #زەنگەنە |\n2. 👁 ئاماری هاوسەرگیری و جیابوونەوە لە چەمچەماڵ، ساڵی 2019\n3. 👁 تەندروستی چەمچەماڵ ئامارەکانی ساڵی 2018 رادەگەیێنێت\n4. 👁 چەمچەماڵ.. 14 کەس بە رووداوی هاتوچۆ گیانیان لە دەستداوە\n5. 👁 چەمچەماڵ: ساڵی پار 22 کەس بەروداوی هاتوچۆ گیانیان لەدەستداوە\n6. 👁 چەمچەماڵ: لەسێ رۆژی جەژندا (1567) نەخۆش چارەسەرکراون\n7. 👁 چەمچەماڵ: لەماوەی شەش مانگدا (2159) منداڵ لەدایکبوون\n8. 👁 چەمچەماڵ؛ مانگی 1ی 2019، ئۆتۆمبێلی چوار هاوڵاتی دزراوە\n9. 👁 لە چەمچەماڵ 16 کەس بەهۆکاری جیاواز کوژراون\n10. 👁 لە چەمچەماڵ لە یەک مانگدا چوار کەس بە فیشەک کوژراون\n11. 👁 لە هەزار داواکراوی چەمچەماڵ 753 یان دەستگیرکراون\n12. 👁 کێشەکانی چەمچەماڵ لە ساڵی 2013 کەمیانکرد\n1. 👁 چەمچەماڵ: گومانی تووشبوون بە کۆرۆنا لە سنوورەکەدا هەیە، مەچنە دەرەوە\n2. 👁 ڕاگەیەندراوی گوتەبێژی بەڕێوەبەرایەتی تەندروستی چەمچەماڵ\n1. 👁 ئەنجومەنی داخوازییەکانی خەڵک لە چەمچەماڵ\n2. 👁 زانکۆی چەرموو\n3. 👁 ناوەندی کۆمەڵایەتی چەمچەماڵ\n1. 👁 چەمچەماڵ لە یادەوەریمدا 1960-1981\n2. 👁 خەمەکانی چەمچەماڵ: لە هەفتەیەکی رۆژنامەنووسیدا\n3. 👁 مێژووی چەمچەمال\n4. 👁 کۆمەڵە رۆژنامەی چەمچەماڵ\n1. 👁 ئازارەکانی نەنە ڕەعنا و یادە تاڵەکانی نوگرە سەلمان\n1. 👁 لە چەمچەماڵ زەرفی نایلۆن قەدەغە کرا\n4. 👁 ئیبراهیم ئاغا\n5. 👁 ئەحمەد لەوەند\n6. 👁 ئەحمەدلەوەند\n7. 👁 باسەرە\n8. 👁 باینجانی خواروو\n9. 👁 باینجانی سەروو\n10. 👁 بێکەس (چەمچەماڵ)\n11. 👁 جمجمال\n12. 👁 چاڵاو\n13. 👁 دانە سۆفی\n14. 👁 دانەسۆفی\n15. 👁 زەنان\n16. 👁 ژاڵەی دەربەند\n17. 👁 سۆفی حەسەم\n18. 👁 سۆفی حەسەن\n19. 👁 سەربەرزی\n20. 👁 شۆڕش\n21. 👁 عەلی زەنگەنە\n22. 👁 قولە\n23. 👁 گورگەیی چاوسور\n24. 👁 گورگەیی چاوسوور\n25. 👁 گورگەیی شامار\n26. 👁 گورگەیی فەتاح\n27. 👁 گورگەیی کاک عبدوڵا\n28. 👁 گورگەیی کاک عەبدوڵا\n29. 👁 مەحمودییە\n30. 👁 مەحمودیە\n31. 👁 مەلا حسێن\n32. 👁 مەلاحسێن\n33. 👁 نیشتمان\n34. 👁 هەمزە\n35. 👁 هەمزە\n36. 👁 هەکزی خواروو\n37. 👁 هەکزی سەروو\n38. 👁 کانی کوجەڵە\n39. 👁 کانی کوچەڵە\n40. 👁 کانی کەوە\n41. 👁 کونە سوتاو\n1. 👁 ئاگادارییەک لە چەمچەماڵییەکانەوە..\n2. 👁 قایمقامی چەمچەماڵ\n1. 👁 گرتووخانەی چەمچەماڵ\n1. 👁 بازگەی پۆلسی چەمچەماڵ ساڵی 1912\n2. 👁 بەڕێوەبەری پۆلیسی هاتوچۆی چەمچەماڵ لەسەر شەقام خەریکی رێکخستنی هاتوچۆی ئوتومبیلەکانە\n3. 👁 دیوەخانی ئاغای هەمەوەند لە چەمچەماڵ\n4. 👁 رێپێوانی قوتابخانەی چەمچەماڵ ساڵی 1960\n5. 👁 مۆنۆمێنتی ئەنفال لە چەمچەماڵ\n6. 👁 هێنانەوەی تەرمی 104 منداڵ و دوو ژنی ئەنفالکراو بۆ چەمچەماڵ\n1. 👁 وێنە نەبینراوەکانی ئەنفال\n1. 👁 ئاراس عیزەدین ئەنوەر\n2. 👁 پشتیوان عەزیز\n3. 👁 پشتیوان محەمەد محەمەد\n4. 👁 زەنون محەمەد عەزیز پیریادی\n5. 👁 هەوراز کاوە رەئوف\n➕ ئەم بابەتە لەلایەن: (هاوڕێ باخەوان)ەوە لە: Mar 27 2009 10:10AM تۆمارکراوە\n✍ ئەم بابەتە بۆ دواجار لەلایەن: (م. ب.)ەوە لە: May 1 2018 12:01PM باشترکراوە\n👁 ئەم بابەتە 20,286 جار بینراوە\n📷 فایلی وێنە 1.0.1 28 KB Mar 27 2009 10:10AM هاوڕێ باخەوان


زانایان: گوێز یه‌كێك له مه‌ترسیدارترین نه‌خۆشییه‌كان ناهێڵێت\n31/5/2018 10:27 AM\nلێكۆڵه‌ره‌وانی زانكۆی ئه‌ڵینۆی دڵنیایی ده‌ده‌ن كه خواردنی گوێز پێكهاته‌ی به‌كتریا به‌سووده‌كانی ریخۆڵه باشتر ده‌كات، كه ئه‌مه‌ش یارمه‌تی دابه‌زاندنی مه‌ترسی توشبوون به نه‌خۆشی شێرپه‌نجه‌ی كۆڵۆن ده‌دات.\nلێكۆڵه‌ره‌وه‌كان 18 پیاو و ژنی خۆبه‌خشیان كرد به دوو كۆمه‌ڵه‌وه، كۆمه‌ڵه‌ی یه‌كه‌م ماوی سێ هه‌فته رۆژانه 42 گرام گوێزیان خوارد، به‌ڵام كۆمه‌ڵه‌ی دووه‌م به‌رده‌وام بوون له ژه‌مه ئاساییه‌كانی خۆیان.\nله كۆتاییدا ده‌ركه‌وت ژماره‌ی به‌كتریا به‌سووده‌كان كه بۆ ته‌ندروستی ریخۆڵه پێویسته، له كۆمه‌ڵه‌ی یه‌كه‌مدا زیادیكردووه.\nلێكۆڵه‌ری سه‌رپه‌رشت "حه‌ننا هۆشله‌ر" ده‌ڵێت: بۆمان ده‌ركه‌وتووه گوێز مادده‌یه‌كی زۆر به‌سوود بۆ له‌ش ده‌رده‌دات، وه‌كو ترشی زه‌یتی كه یارمه‌تی هه‌رسی ژه‌م ده‌دات، هه‌روه‌ها ده‌وڵه‌مه‌نده به ریشاڵی سوودبه‌خش كه خۆراكێكی سوودبه‌خشه بۆ زیندوه‌ره زۆر بچوكه‌كانی ریخۆڵه‌و چالاككردنی به‌كتریا به‌سووده‌كان.\nلێكۆڵینه‌وه‌كانی پێشوو ئه‌وه‌یان ده‌رخستووه ترشه زه‌یتیه‌كان سه‌رچاوه‌ی وزه‌ن بۆ خانه‌كانی ریخۆڵه، ئه‌مه‌ش هۆیه‌كی گرنگی پارێزگاریكردنه له ته‌ندروستی، هه‌روه‌ها پارێزگاری له رووپۆشی ریخۆڵه ده‌كات و كه‌می ئه‌و ترشه په‌یوه‌ندی به نه‌خۆشی شه‌كره‌و قه‌ڵه‌وی و نه‌خۆشی دڵ و به‌سته‌ره‌كانی خوێنه‌وه هه‌یه.


له‌لایه‌ن: مونا ڕزگار - به‌روار: 2021-08-31-15:09:00 - کۆدی بابەت: 6454\nخەتی ژێر ناوک\nخەتی ژێر ناوک بۆ زۆرینەی خانمان یەکێکە لە نیشانەکانی دووگیانی، کە خەتێکی تۆخە لە سەر و زێوە تاکوو ناوک دەڕوات و بە گشتی لە چوارەم مانگی دووگیانییەوە دەردەکەوێت، ئەم نیشانەیە نیشانەیکی بێ زیانە و دوای منداڵبوون وردە وردە نامێنێت و هەندێک جاریش بۆ هەمیشە دەمێنێتەوە، لەوانەیە خانمەکە شەرم بکات لەو نیشانەیە و بە تایبەت کاتێک پیشانی پزیشکی دەدات بەڵام ئەم نیشانەیە زۆر باوە و لە زۆرینەی خانمانی دووگیانیدا دەردەکەوێت، کە ئەویش مانگی چوارەمەوە کاتێک وێڵاش بە جوانی دەست بە ئیشەکانی دەکات.\nلە کۆندا چی وتراوە لەسەر خەتی ژێر ناوک\nخانمانی زوو وتوویانە ئەگەر هات و ئەم خەتە گەشتە ناوک ئەوا منداڵەکە کچە و ئەگەر لەناوکیش دەرچوو خەتەکە منداڵەکە کوڕە، کە ئەمە بنەمایەکی زانستی نییە.\nخەتی ژێر ناوک کەی دەردەکەوێت؟\nخەتی ژێر ناوک هەر وەک ڕەنگی پێستی جەستەی خانمەکەیە سەرەتا تاکوو هۆڕمۆنەکانی دووگیانی کاریگەری نەخەنە سەری دەرناکەوێت، یەکێک لەو هۆڕمۆنانەی کە کاریگەری دەخاتە سەری هۆڕمۆنی مێلاتینی دووگیانییە (هۆڕمۆنی تۆخبوونی پێست) کە ناویان لێناوە بە هۆڕمۆنی (melanocyte-stimulating)، ئەم هۆڕمۆنە دوای سێ مانگی یەکەمی دووگیانی لەلایەن وێڵاشەوە دروست دەبێت.\nتۆخبوونی بەشەکانی تری پێست\nتۆخبوونی ڕەنگی پێست تەنها خەتی ژێر ناوک نییە، بەڵکوو گۆی مەمک و شوێنی برینە کۆنەکانیش تۆختر دەبنەوە لە ماوەی دووگیانیدا، وە هەندێک کات پەڵە بە ناوی (melasma) و (chloasma) لەسەر ڕووخسار دەردەکەون کە پێیان دەوترێت ماسکی دووگیانی، کە ئەم کێشەیە بە هۆی زۆر دەردانی هۆڕمۆنی ئیسترۆجینەوە دروست دەبێت، هەر بۆیە هەندێک لەو خانمانەشی کە حەپی دژە دووگیانی بەکاردەهێنن دووچاری ئەم جۆرە پەڵانە دەبنەوە، ئەم نیشانەیە بە گشتی ٪٧٥ـی خانمانی دووگیان دەگرێتەوە، وە ئەمە لە خانمانی ڕەنگ تۆخدا زیاتر ڕوودەدات تاکوو خانمانی سپی پێست.\nئایا ئەم نیشانانە دەکرێت لاببرێن؟\nپەڵەکانی ڕووخسار پێویستە زۆر ئاگاداریان بیت و نەهێڵیت کە لەوە زیاتر ببن، بە هیچ شێوەیەک ئەو خانمانەی کە ئەم جۆرە پەڵانەیان هەیە نابێت بە بێ دژە خۆر لە ماڵ بچنە دەرەوە تەنانەت بە زستانیشدا، ئەگەریش پەڵەکان زۆر زیادن دەتوانیت سەردانی پزیشکی پێست بکەیت، بەڵام بە هیچ جۆرێک نابێت هیچ جۆرە دەرمانێک بەکاربهێنیت بۆ پەڵەکانت لەخۆوە، هەروەها خۆراکی تەندروست و بەکارهێنانی فۆلیک ئەسید و زۆر ئاو خواردنەوە ڕۆژانە هۆکارێکە تاکوو پەڵەکان کەمتر دروست ببن یاخود زوو کاڵ ببنەوە، هەروەها پێویست ناکات خانمان دڵگران بن لەبارەی خەتی ژێر ناوک، چونکە ئەویش وەک هەرنیشانەیەکی دیکەی دووگیانی وایە و دوای ئەوەی کە منداڵەکە لەدایکبوو نامێنێت.\nئەگەر چەند مانێگێک دوای منداڵبوون پەڵەکانی ڕووخسار و خەتی ژێر ناوکت هەر مابوویەوە باشترە کە سەردانی پزیشک بکەیت، هەروەها گرنگە دوای خۆشۆردن کرێمی ڤیتامین E بەکاربهێنیت بۆ جەستەت و شوێنی پەڵەکانی جەستە و ڕووخسارت، هەندێک جاریش ڕەنگە دوای چارەسەر وەرگرتنیش ئەم پەڵانە هەر بمێننەوە و نەڕۆن تەنها کاڵتر ببنەوە.\nبابه‌ته په‌یوه‌ندیداره‌كان به : خەتی ژێر ناوک لە ماوەی دووگیانیدا


وەزارەتى پیشەسازى عێراق ڕایگەیاند، هەوڵی بەگەڕخستنی چەند کارگەیەک دەدرێت کە تایبەتە بە کۆکردنەوەى کەرەستە و دروستکردنى ئۆتۆمبیل کە لەکارکەوتوون و وەزارەتیش لەسەر خواستى هاوڵاتیان ئۆتۆمبیل دروست دەکات.\nناسڕ مەدەنى، بەڕێوەبەرى گشتى فەرمانگەى هونەرى سەر بە وەزارەتى پێشەسازى عێراق بە ئاژانسى هەواڵى عێراقى (20ى حوزەیرانى 2021) ڕاگەیاندووە، عێراق لەساڵى 1970ەوە کۆمپانیاى گشتى پیشەسازى ئۆتۆمبیلى هەیە کە تایبەتە بە کۆکردنەوەى کەرەستەکانى هەموو جۆرە ئۆتۆمبیلێک.\nئاماژەى بۆ ئەوەش کردووە، وەزیرى پیشەسازى فەرمانى کردووە بە وەرگرتنى نمونەى ئەو جۆرە ئۆتۆمبیلانەى کە خواستى خەڵکیان لەسەرە بۆ ئەوەى هەوڵبدرێت لە عێراقەوە بەهاوکارى کەرتەکانى تایبەت دروستبکرێن و کەرەستەکانى کۆبکرێنەوە.\nمەدەنى باسى لەوەش کردووە، کێشەى سیولەى نەختینە و سەرمایە یەکێکە لە هۆکارەکانى ڕاگرتنى ئەو کارگانە و ناشتوانرێت لەئێستادا دەرماڵە بدرێتە ئەو کارگانە بەو پێیەى داهاتیان لەسەر خۆیانە.\nپێشتریش وەزارەتى پیشەسازى عێراق ئەوەى ڕاگەیاند، پڕۆژەیەک هەیە بۆ خستنەگەڕى 16 کارگەى پیشەسازى بەرهەمهێنەر لەوانە بەرهەمهێنانى پاترى ئۆتۆمبیل و چەند کارگەیەکى ترى پیشەسازى کە لەکارکردن وەستاوەن.\nستیفن هیکى لەگەڵ کۆتایهاتنى ئەرکەکەى لە عێراق: بیرى میلیشیاکان ناکەم\n2021.07.02 - 18:15\nلەسەر ئاستى عێراق سلێمانى دووەمى ریزبەندى گیان لەدەستدانى بە کۆرۆنا تۆمارکرد\n2021.07.02 - 16:58\nپێوەری زیرەک بۆ نیوەی خەڵکی بەستراوە و ’’بەهۆیەوە پێدانی کارەبا بەرزبووەتەوە’’\n2021.06.14 - 16:48